Иккита Кореянинг бирлашуви: мамлакатлар ярашиш ҳақида келишишга қандай уринишган » Murodbek.Net\nИккита Кореянинг бирлашуви: мамлакатлар ярашиш ҳақида келишишга қандай уринишган\nДата: 29/04/2018, 18:13\n27 апрель куни КХДР раҳбари Ким Чен Ин ва Жанубий Корея президенти Мун Чжэ Ин 1950 йилда бошланган ва 1953 йилгача қуролли тўқнашувлар кўринишида давом этган Корея урушига барҳам бериш борасида келишиб олишди. Давлат раҳбарлари сўзларига кўра, тинчлик битими 2018 йил охирида имзоланади.\nБу иккита Кореянинг сўнгги 65 йил ичида бирлашиш учун қилган илк ҳаракати эмас: мамлакатлар бир неча марта ярашиб олишга ва ҳатто қўшилишга уриниб кўришган, аммо муносабатлар ҳар гал ёмонлашаверган.\nБирлашиш учун илк ҳаракат\nШимолий ва Жанубий Корея биринчи марта 1971 йилда музокара ўтказиб, бирлашишнинг асосий тамойилларини белгилаб олишди. 1972 йилда қабул қилинган «Шимол-Жануб» келишувига асосан, бирлашув учта шартнинг бажарилиши асосида юз бериши лозим эди: иккита Кореянинг мустақиллигини сақлаб қолиш, миллий бирликка олиб келувчи тинч воситаларни қўллаш, мафкура ва тизимдаги фарқларга барҳам бериш.\nЖануб ва Шимол ўртасида ўзаро ишонч муҳитини яратиш ва кескинликни юмшатиш учун, ҳар иккала томон бир-бирини ҳақорат ва туҳмат қилмаслик, қуролли тўқнашувларни амалга оширмаслик ва уларнинг олдини олишга рози бўлишди.\n1972 йилда қабул қилинган «Шимол-Жануб» декларациясидан\nАммо бу келишув ҳар бир мамлакатнинг фақат ўз манфаатини кўзлаши туфайли амалга ошмай қолди. СССР томонидан қўллаб-қувватланаётган Шимолий Корея жанубликларни иттифоқдошлари - АҚШ ва Япониядан узоқлаштиришга ҳаракат қилди. Жанубий Корея раҳбари Пак Чон Хи эса музокаралардан ўз авторитар ҳокимиятини кучайтириш воситаси сифатида фойдаланди.\nКорея Демократик Конфедератив Республикаси\nШимолий ва Жанубий Корея деярли мулоқот қилмаганида ҳам, бирлашишга чақириқлар бўлган. 1980 йили КХДР раҳбари Ким Ир Сен Корея Меҳнат партиясининг VI қурултойида Корея Демократик Конфедератив Республикасини ташкил қилишни таклиф этди. У иккита тизимли давлат - иккита ҳукумат, иккита мафкура, бироқ битта миллат, битта мудофаа вазирлиги, битта ташқи сиёсатга асосланган давлат бўлиши лозим эди.\nТарихда мавжуд бўлган ва дунёга машҳур ягона давлатнинг номидан фойдаланиб, шунингдек, Шимол ва Жанубнинг умумий сиёсий ғояларини акс эттирган ҳолда, демократияга интилиб, янги давлатни Корея Демократик Конфедератив Республикаси деб номлаш мақсадга мувофиқ бўлар эди.\nКонфедерация номи X-XIV асрларда мавжуд бўлган Корё феодал давлатидан олинди. Шу тарзда Пхеньян «миллатни самодан туриб бошқарувчи абадий президент» ғоясига таянмоқчи бўлди. Бироқ, Жанубий Кореяда бу таклиф ҳатто муҳокама ҳам қилинмади.\n«Совуқ уруш»нинг тугашидан муносабатларнинг тикланиши услуби сифатида фойдаланиш\n1980-йиллар охирида «совуқ уруш»га барҳам берилиши натижасида, иккита мамлакат ўртасидаги зиддият вақтинча тўхтатилди. Бунга 1988 йили Сеулда ўтган ёзги Олимпиада ўйинлари сабаб бўлди. У жанубликлар раҳбариятига коммунистик давлатлар билан алоқаларни яхшилашга ёрдам берди. КХДР томонидан мусобақанинг бойкот қилинишига қарамай, унда 159та мамлакат иштирок этди, бу ўша даврнинг рекорди эди.\nҚизиғи шундаки, Олимпиадага «совуқ уруш»нинг ҳар иккала блоки вакиллари, шу жумаладан СССР ва Хитой ҳам ташриф буюрди. Бироқ, КХДР қўшни давлат учун «бош оғриғи» бўлиб қолаверди.\nЯқинда ошкор қилинган МРБ (АҚШ Марказий Разведка Бошқармаси) маҳфий ҳужжатларига кўра, Шимолий Корея бир қанча террорчилик ҳужумлари орқали Олимпиаданинг ўтказилишига тўсқинлик қилмоқчи бўлгани аниқланди. Мусобақа ўтказилишидан 1 йил олдин, 1987 йил 27 ноябрь куни КХДР ҳукумати топшириғига ассосан, 2 нафар маҳфий агент Жанубий Кореянинг Korean Air Lines авикамопаниясига тегишли Boeing 707 самолёти бортига бомба ўрнатади. Бомба 29 ноябрь куни Бағдод — Абу-Даби — Бангкок — Сеул рейсида портлатилади, натижада 115 нафар инсон ҳалок бўлган. Кейинчалик, жанубликлар КХДР фуқароси, 28 ёшли маҳфий агент Ким Хёнхини ҳибсга олган, бироқ, у шимолликлар режими қурбони сифатида айбсиз деб топган эди.\nЖанубий Корея халқаро мақомининг ошиб бориши, СССР ва Хитой билан фаол дипломатияси ўз мевасини берди. Муносабатлар кескин бўлишига қарамай, Пхеньян охир оқибатда Сеул билан музокара ўтказишга рози бўлди.\n1991 йили КХДР ва Жанубий Корея яна ярашиш ғоясига қайтиб, бу ҳақда дастлабки келишувни имзоладилар. Унинг муҳим жиҳати шу эдики, давлатлар ўзини иккита алоҳида эмас, балки битта, «якуний бирлашиш учун махсус жараёнда турган» давлат деб баҳоладилар. 1992 йили давлат раҳбарлари Корея яриморолида ядросиз ҳудуд ҳақидаги ўзаро декларацияни тайёрладилар.\nБироқ, 1992 йили Шимол ва Жанубнинг муносабатлари яна кескинлашди. КХДР Халқаро атом энергияси агентлиги инспекциясини қабул қилишдан бош тортди ва АҚШ билан Жанубий Кореянинг ҳарбий машғулотларини қайта тикланишига норозилик билдирди.\nИккита мамлакат муносабатларининг замонавий ҳолати\nИккита мамлакат ўртасида музокараларни тиклашга уриниш 2000 йилда юз берди. 15 июнь куни Шимолий ва Жанубий Корея навбатдаги «Шимол-Жануб» декларациясини имзолаб, тинч йўл билан бирлашишга келишиб олишди.\nШимол ва Жануб мамлакатларнинг бирлашиш масаласини мустақил равишда, ўзаро ҳамкорлик асосида ҳал қилишга келишиб олишди\n2000 йилдаги «Шимол-Жануб» декларациясидан\nИмзоланган битим гуманитар, иқтисодий, сиёсий, ижтимоий ва маданий масалалар бўйича ўзаро ҳамкорлик асосида бирлашишни кўзда тутар эди.\nБироқ, бу сафар ҳам жиддий муваффақиятга эришилмади: 2013 йили КХДР ядросиз ҳудуд тўғрисидаги декларациянинг амал қилишини бир томонлама тўхтатиб қўйди ва ядро-ракета синовларини бошлаб юборди. Бундан ташқари, 2010 йил ноябрь ойида шимолликлар қўшнисига нисбатан бир қанча ҳарбий фитналарни амалга оширишди ва Ёнпхёндо оролига ҳаводан зарба бериб, 2 нафар денгиз пиёдасини ўлдиришди.\n2000, 2004, 2006 ва 2018 йиллардаги Олимпиада ўйинларининг очилиш маросимида кореяликлар бир жамоа сифатида иштирок этишган, бироқ мусобақаларда алоҳида қатнашган. Бундан ташқари, Жанубий Корея ва КХДР бирлашган аёллар хоккей жамоаси (Жанубий Кореядан 23, Шимолий Кореядан 12 нафар хоккейчи) қишки олимпиадада иштирок этган бўлса-да, бошқа спорт турларида КХДР ва Жанубий Корея алоҳида қатнашишди.\nАпрель ойида КХДР ва Жанубий Корея раҳбарлари иштирокида тарихий саммит ўтказилди: Ким Чен Ин Жанубий Корея президенти Мун Чжэ Ин билан демилитаризация қилинган ҳудудда учрашиб, мамлакатларнинг бирлашиш имкониятларини муҳокама қилишди. Улар навбатма-навбат мамлакатларни ажратиб турувчи чизиқни кесиб ўтишди, натижада тарихда илк маротаба бир-бирининг ҳудудида бўлишди.\nСаммитнинг асосий воқеаси Корея урушининг расман тўхтатилиши ҳақидаги келишув бўлди. Кейинги музокараларнинг мавзуларидан бири - мамлакатларни бирлаштириш имкониятларидир.\n«Шимол ва Жануб келажакда бирлашади, бунга ишонаман. Биз бир миллатмиз, қонимиз бир. Биз ажралган бўлишимиз мумкин эмас», — деди учрашувдан сўнг Ким Чен Ин.


Бош вазир ўринбосарлари сони бештагача камайтирилади – Газета.uz\nПрезидент қарори билан бош вазир ўринбосарлари сони бештагача камайтирилди, бош вазир маслаҳатчиси лавозими жорий этилади.\n30 январ 2019, 10:56 Сиёсат\nПрезидент Шавкат Мирзиёев 28 январь куни «Ўзбекистон Республикаси Ҳукумати ишини ташкил этишнинг сифат жиҳатидан янги тизимини жорий этиш тўғрисида"ги қарорни имзолади. Ҳужжатда бош вазир ўринбосалари сонини саккизтадан бештага камайтириш кўзда тутилган.\nБош вазир ўринбосарлари — иқтисодиёт тармоқлари ва ижтимоий соҳа комплекслари раҳбарлари лавозимлари, шунингдек, уларнинг аппаратлари (котибият) тугатилди.\nБундан ташқари, Макроиқтисодий таҳлил ва прогнозлаштириш, молия ва банк тизимларини ислоҳ қилиш, хусусий тадбиркорлик ва кичик бизнесни ривожлантириш масалалари йиғма ахборот-таҳлил департаменти ҳамда мамлакатни ижтимоий-иқтисодий ривожлантириш комплекслари, тармоқлари ва соҳалари бўйича ахборот-таҳлил департаментлари тугатилди.\nВазирлар Маҳкамаси ижро этувчи тузилмасига:\nбош вазирнинг биринчи ўринбосари — Ўзбекистон транспорт вазири;\nбош вазир ўринбосари — Ўзбекистон молия вазири;\nбош вазир ўринбосари — Ўзбекистон Хотин-қизлар қўмитаси раиси;\nбош вазирнинг ёқилғи-энергетика соҳаси ва саноатнинг базавий тармоқларини ривожлантириш масалалари бўйича маслаҳатчиси;\nбош вазирнинг аграр ва озиқ-овқат соҳаларини ривожлантириш масалалари бўйича маслаҳатчиси лавозимлари киритилиши белгиланди.\nҚарорга кўра, бош вазир ҳукумат олдига қўйилган мақсадли вазифаларга эришишни таъминлаш мақсадида вазирликлар, давлат қўмиталари ва бошқа давлат бошқаруви органлари фаолиятини умумий мувофиқлаштиради, юзага келган келишмовчиликлар бўйича келишилган қарорлар қабул қилади.\nБош вазир ўринбосарлари вазирликлар, давлат қўмиталари ва бошқа давлат бошқаруви органлари томонидан қонунлар, Олий Мажлис палаталари ҳужжатлари, парламент ва депутат сўровлари, президент ҳужжатлари ва топшириқлари бажарилиши мониторингини олиб боради.\nШунингдек, улар жойларда ишларнинг реал ҳолатини мунтазам ўрганади, иқтисодиётдаги ва ижтимоий соҳадаги муаммоларни ҳар томонлама таҳлил қилади ҳамда шу асосда стратегик ва устувор вазифаларни амалга ошириш юзасидан комплекс таклифлар ишлаб чиқади. Бунда юкланган вазифаларни ҳал этишда уларнинг вазирликлар, давлат қўмиталари, давлат бошқаруви органлари ва маҳаллий ижро этувчи ҳокимият органлари фаолиятига аралашишига йўл қўйилмайди.\nБош вазир маслаҳатчилари улар ваколатига киритилган тегишли йўналишлар ва масалалар бўйича бош вазирга таклифларнинг пухта ишлаб чиқилишини, экспертизадан ўтказилишини ва тайёрланишини таъминлайди, шунингдек, ушбу масалалар учун шахсан жавобгар ҳисобланади.\nБош вазир, бош вазир ўринбосарлари ва маслаҳатчилари томонидан хўжалик жамиятлари ва компаниялар, шунингдек, давлат улушига эга бўлган бошқа ташкилотлар фаолияти устидан бир вақтнинг ўзида раҳбарлик қилинишига йўл қўйилмайди.\nБош вазир маслаҳатчилари президент билан келишган ҳолда бош вазир томонидан лавозимга тайинланади ва лавозимдан озод этилади.\nБош вазир ўринбосарлари, вазирлар ва давлат қўмиталари раислари лавозимларига номзодлар 1 апрелдан бошлаб Қонунчилик палатаси томонидан тасдиқланиши лозим.\nПрезидент бош вазир Абдулла Ариповга 10 кун муддатда қарор талабларини бажариш бўйича қуйидагиларни ўз ичига олган Ҳаракатлар режасини ишлаб чиқиш вазифасини топширди:\nОАВда ва бошқа манбаларда, шу жумладан, жойига чиққан ҳолда аниқ фактлар бўйича тегишли чоралар кўриш учун жамоатчилик фикрини ўрганиш;\nнорматив-ҳуқуқий ҳужжатлар, шу жумладан, Ҳукуматнинг қонунчилик ташаббуси тартибида Олий Мажлис Қонунчилик палатасига киритиладиган қонунлар лойиҳаларини маъқуллаш;\nқонунлар, Олий Мажлис палаталарининг ҳужжатлари, парламент ва депутат сўровлари, президент қарорлари ва топшириқларининг самарали ижросини ташкил этиш, шунингдек, уларнинг бажарилишини назорат қилиш;\nВазирлар Маҳкамаси ва унинг Раёсати мажлисларини ОАВда ёритиш, ҳал этиладиган муаммолар муҳокамасига ва Ҳукумат фаолиятини баҳолашга жамоатчиликни жалб қилиш ва бошқалар.\nБош вазир ҳукумат фаолияти соҳаларидаги истиқболли лойиҳалар ва дастурларни амалга оширишда фуқаролик жамияти институтлари билан ўзаро ҳамкорлик қилиш бўйича таклифларни келишиш учун Ўзбекистон президенти Администрациясига киритиши лозим.


Андрей Канчельскис: Ушбу ғалаба бизга жуда зарур эди\nCoca Cola Суперлига 9-туридан ўрин олган “Навбаҳор” – “Қизилқум” (1:0) учрашувидан кейинги матбуот анжуманининг иккинчи қисмида “Навбаҳор” жамоаси бош мураббийи Андрей Канчельскис иштирок этиб, журналистларнинг саволларига жавоб берди.\n- Учрашув қийин кечди. Бунга йигитларнинг руҳий ҳолатлари ҳам сабаб бўлган бўлиши ҳам эҳтимолдан холи эмас. Боиси, ўзингизга маълум, “Бунёдкор”нинг бир нафар футболчисида коронавирус аниқланган. Бир тур олдин эса жамоамиз айнан “Бунёдкор”га қарши майдонга тушганди.\nШу сабабли, кеча клуб қароргоҳи дезинфекция қилинди, барча футболчилар коронавирусга тест топширишди. Худога шукр, тест натижаларига кўра, жамоамиз аъзоларида касаллик қайд этилмади.\nШундай бўлса-да, шогирдларимни “Бунёдкор”да юз берган ҳолат хавотирга, ташвишга солган. Чунки йигитлар ўша футболчига қарши ўйнашган. Бу ҳолатни тушунаман, уларнинг ҳам оилалари бор. Ушбу омил ҳам жамоамиз ўйинига ўз таъсирини ўтказди, менимча.\nНима бўлган тақдирдаям, биз 3 очкони қўлга киритишга муваффақ бўлдик. Ўтган турдаги мағлубиятдан сўнг, йигитларнинг руҳан ўзларига келиб олишлари зафар қучишимиз лозим эди ва 3 очко бизга жуда зарур эди.\nЎз ниятимизга етдик. Футболчиларга майдондаги жонкуярликлари ва иштиёқлари учун ўз миннатдорчилигимни билдираман. Энди кейинги, яъни “Сурхон” билан бўладиган ўйинга тайёргарлик кўрамиз.\n- Жамоада ички муҳит яхшими? Боиси, айрим вазиятларда “Навбаҳор” футболчилари бир-бирлари билан тортишишгача боришди...\n- Яна бир марта таъкидлайман, бу руҳий ҳолат билан боғлиқ. Ахир, барчанинг оиласи бор. Шунингдек, футбол ўйини пайтида жамоадошларнинг, шунингдек, дарвозабон ва ҳимоячиларнинг бир-бири билан даҳанаки жангга боришлари нормал ҳолат.\nЎзим бир пайтлари тўп сурган “Манчестер Юнайтед”даги ҳолатни эсга оладиган бўлсам, дарвозабон Петер Шмейхель ҳамда ҳимоячилар – Гарри Паллистер ҳамда Стив Брюслар ўйин пайтида бир-бирлари билан ҳаттоки, муштлашиб кетай ҳам дейишарди.\nУчрашув якунлаганидан кейин эса қучоқлашиб, бирга дам олиб, ресторанга бориб овқатланишарди.\nУмуман олганда, ўйин оғир кечди ва руҳий тарафлама ушбу ютуқ бизга жуда зарур эди.\n“Навбаҳор”да ички муҳит жуда яхши.\n- Ўтган сафар жамоадаги айрим футболчиларнинг ўйинларидан қониқиш ҳосил қилмаётганлигингизни таъкидлагандингиз.Ўша ўйинчиларнинг кимлар эканлигини очиқ-ойдин айта оласизми?\n- Йўқ, уларнинг исм-шарифларини айта олмайман. Чунки бу клубнинг ички иши. Биз бу борада мавсум якунида бир хулосага келамиз.\nМен футболчиларнинг ўйинларида ўсиш кузатилиб, ҳар бир учрашувда яхши ўйин намойиш этишларини хоҳлайман.\nКимдир ўз имкониятлари даражасида тўп суряпти, кимнингдир ўйини унчалик қовушмаяпти, бошқаси эса коронавирусдан қўрқяпти ва ҳоказо. Айни пайтда ўша футболчиларнинг номларини айтиш нотўғри.Бу ҳақда мавсум якунланганидан сўнг, гаплашамиз.\nАлбатта, жамоанинг бугунги ўйинидан қониқиш ҳосил қилмадим, лекин йигитларга майдондаги жонкуярликлари ва иштиёқлари учун ўз миннатдорчилигимни билдираман.\n- Суперлига кейинги тур баҳсларининг Тошкентда марказлашган ҳолда ўтказилиши борасидаги фикрингиз...\n- Менимча, бу ҳали аниқ эмас. Эрта ёки индинга бу масалани Ўзбекистон Профессионал футбол лигаси мутасаддилари билан муҳокама қиламиз. Менга қолса, қадрдон майдонимизда ўйнаганимиз яхши.\nБутун дунёда пандемия эканлигини тушуниб турибмиз. Умид қиламанки, бу борада Ўзбекистон футболи мутасаддилари тўғри қарор қабул қилишади.\nАндрей Канчельскис Навбаҳор Ўзбекистон. Суперлига\n“Бунёдкор” – “Қўқон-1912” учрашуви расмийлари маълум\n"Пахтакор" - "Қўқон-1912": Превью\nCoca-Cola Суперлига. АГМК ва “Пахтакор” ғалаба қозонди


Ғазаб, жаҳл, қаҳр каби руҳий ҳолатлар айнан жанжаллик вазиятларда кўплаб вужудга келиши учун имкон катта бўлади. Томонлар тўқнашувининг психологик-руҳий натижаси, ўзга томонга нисбатан қўққис шаклланган хис-туйғу, ўзини муҳофаза қилиш ёки ўзга одамга босим ва тазъйиқ ўтказиш ус…\nИстеъмол қилинаётган овқатларнинг қуввати тановул вақтидаги руҳий ҳолат билан узвий боғлиқ. Даставвал Бисмиллоҳ айтиб, бизга бу неъматларни берган Аллоҳ номи билан ейишни бошлайлик. Кейин барча маҳсулотларнинг қандай етиштирилганини ва қанчадан-қанча босқичлардан ўтиб, дастурхо…\nНуайм ибн Абдуллоҳдан ривоят қилинишича, у Абу Ҳурайра таҳоратда юзини, қўлини елкасигача, оёғини болдиригача юваётганини кўрган экан. Шунда Абу Ҳурайра розияллоҳу анҳу унга: Мен Расулуллоҳ соллаллоҳу алайҳи ва саллам: Албатта умматим қиёмат куни таҳорат сабабидан юз ва қўл-оёқ…\nБанда масжид ичига кирганидан кейин қуйидаги одобларга амал қилиши керак: намоз ўқиётганлар олдидан ўтмаслик (агар йўлда бирон киши намоз ўқиётган бўлиб, бундан бошқа ўтиш жойи бўлмаса, кутиб турилади. Аслида мўмин зийрак ва ҳушёр бўлиши керак. Масжидга кела солиб ҳамма ўтадиг…\nҚуръон биздан шикоятчи бўлса...\nРасулуллоҳ соллаллоҳу алайҳи ва саллам ҳаётлари Қуръон эди, жонли Қуръон... Умматларига ҳам шуни тавсия этдилар. Видолашув хутбасида бу хусусда марҳамат қилдилар: Сизларга икки нарсани қолдиряпман. Уларни маҳкам ушласангиз, мушкул аҳволга тушиб қолганингизда асло ўзларингизни й…\nБир киши Расулуллоҳ соллаллоҳу алайҳи ва салламга: Инсонлар ичида зоҳидроғи ким? деди. У зот: Қабрни ва унда чириб йўқ бўлишни эсдан чиқармаган, дунёнинг ортиқча зеб-зийнатларини тарк этган, фоний (дунё)дан боқий (охират)ни афзал кўрган, эртасини куним деб ҳисобламаган ва ўзини…\nСуҳбатимиз инсон умри, шу умрдан унумли фойдаланиш ва касб-кор қилиш ҳақида экан, аввало шуни айтиш лозимки, умр инсониятга берилган энг бебаҳо неъматдир. Инсоннинг яратилиши, ҳаёт кечириши ва охир оқибат дорулфанодан дорулбақога риҳлат қилиши Аллоҳ томонидан жорий қилиб қўйилг…\nҚуръон тиловатига қулоқ солиш\nҚуръони карим тиловат қилинганда ҳар бир мўмин банда унга қулоқ солиб, жим туриши лозим. Чунки, Аллоҳ таоло бизларга шундай амр қилган: Қачон Қуръон тиловат қилинса, унга қулоқ тутингиз ва жим турингиз. Шояд (Аллоҳ тарафдан) раҳматга сазовор бўлсангиз (Аъроф, 204). Ушбу оя…\n"ХОРЛИК ҚАНОТИНИ ПАСТ ТУТ"\nКексаларни эъзозлаш халқимизнинг қон-қонига, онгу шуурига сингиб, миллий қадриятга айланиб улгурган фазилатдир. Бу одат асрий анъана ва диний қарашлар билан ҳам уйғундир. Жумладан, муқаддас динимизда ҳам кексаларга дини, ирқи, ижтимоий келиб чиқишидан қатъи назар, эҳтиром кўрса…\n1. Авваламбор шуни эсда тутиш лозимки, диёримиз масжидларида Ҳанафий мазҳабида намоз ўқилади. 2. Масжидга ғусл ва таҳоратли ҳолда келиш лозим. 3. Бадбўй ҳидлардан халос бўлиб, хушбўйланиб келиш лозим. 4. Масжидга келишдан олдин хом пиёз, саримсоқ, тамаки, нос ва бошқа ўткир ҳидли…


Сунъий йўлдошга қарши Россия синови фазо учун нимани англатади?\n15 ноябрь куни фазода пайдо бўлган қолдиқ жисмлар уюми яқинлашгани ортидан NASA Халқаро фазо станциясининг ухлаб ëтган 7 космонавтини уйғотишга мажбур бўлди.\n2020 йилнинг 15 декабрида Россия ҳукумати учувчиларни мамлакатнинг Лаптев денгизидаги ҳаво бўшлиғига яқин йўламаслик ҳақида огоҳлантирди. Мазкур ҳудуддаги “хавфли операциялар ва ракета синовлари!”сабаб қилиб кўрсатилди.\nОгоҳлантиришдан бир неча кун ўтиб, AҚШ расмийлари Россия сунъий йўлдошга қарши ракетани синовдан ўтказгани ва бунинг оқибатлари ҳақида гапирди. Америкалик мутахассислар агарда бу қурол ҳақиқий сунъий йўлдошда синовдан ўтказилса, фазога тарқаладиган қолдиқлар тижорий сунъий йўлдошларга хавф туғдириши, ва космосни ифлослантириши ҳақида хавотир билдирди.\nОрадан 11 ой ўтгач, бу хавотир реаллашди. 2021 йилнинг 15 ноябрь куни ер орбитасидаги ҳалокатли космик чиқиндилар уюми хавфли баландликда пайдо бўлди. Шу сабаб NASA Халқаро космик станциянинг етти кишидан иборат экипажини уйқудан уйғотиб¸ уларга икки соат давомида кеманинг хавфсиз жойидан бошпана топишни буюрди.\nАксарият мутахассислар бундай фавқулодда ҳолатга Россиянинг душман сунъий йўлдошларини йўқ қилишга мўлжалланган қуролни синовдан ўтказгани сабаб бўлди¸ деган фикрда якдил.\nХалқаро космик станциядаги космонавтларни қўрқитиб юборган бу таҳдидли вазият ортидан Вашингтон Россияни “ўйламай қилинган, хавфли ва масъулиятсиз хатти-ҳаракатлар” ва космик станция фаолиятига хавф солишда айблади.\nAҚШ расмийларига кўра¸ вайрон бўлган сунъий йўлдошдан фазога 1500 га яқин катта бўлак тарқаган.\n“Кўп нарса ҳақида тортишиш мумкин. Аммо ҳамма тан оладиган ҳақиқат шуки¸ юқори баландликда космонавтлар ҳаëтига таҳдид соладиган қолдиқ жисмлар яратиш керак эмас”¸ дейди Россия ҳарбий фаолияти ҳақида ëзиб келаëтган блогер Павел Подвиг Озодлик билан суҳбатда.\nҲозиргача қилинган расмий баëнотларида Россия расмийлари сунъий йўлдошга қарши қурол синовдан ўтказилгани ёки фазода қолдиқлар қатлами вужудга келгани ҳақида лом-лим деган эмас.\n15 ноябрь кунги таҳдидли воқеадан икки кун ўтиб Россия Мудофаа вазирлиги советларнинг 1987 йилда орбитага чиқарилган "Целина" ҳарбий радиокузатув сунъий йўлдоши йўқ қилинганини билдирди. Айни пайтда¸ бундай синов натижасида бошқа сунъий йўлдошлар ёки космик станцияга хавф туғилгани рад этилди.\n1967 йилда Москва ва Вашингтон ўртасида ядровий қуролларни орбитага олиб чиқишни тақиқлаш ва космосдан тинч мақсадларда фойдаланиш тўғрисида шартнома имзоланган. Бироқ шартнома сунъий йўлдошларга қарши мақсадли ҳужум уюштириш ëки сунъий йўлдошга қарши қуролларни синовдан ўтказишни тақиқлаган эмас.


Россия федерал хавфсизлик хизмати генерали асосий гумондор бўлмоқда\n30.04.2020\tЖаҳон Comments Off on Россия федерал хавфсизлик хизмати генерали асосий гумондор бўлмоқда\nБундан салкам 6 йил аввал Украина шарқидаги Донецк вилояти осмонида Malaysia Airlines авиакомпаниясининг MH17 рейси билан учаётган Boeing-777 самолёти ҳалокатга учраганди. Ўшанда бу ҳудудда Украина армияси ва ўзларини ДНР (Донецк халқ республикаси) деб атаган айирмачилар ўртасида қақшатқич жанглар давом этаётган эди. Фото: Antonio Bronic / Reuters Ҳалокат оқибатида самолёт бортида …\n30.04.2020\tЖаҳон Comments Off on «Нега бизда кўп, уларда кам?» – Коронавирус АҚШ-Хитой муносабатларига қандай таъсир кўрсатмоқда?\nКоронавирус бутун дунёдаги балансни ўзгартириб юборди. Ҳам иқтисодий, ҳам сиёсий балансни. Бугун ҳамма бу дарди бедаводан қутулиш ҳақида ўйламоқда. Касаллик чекингач эса катта давлатлар айбдорни излашга тушиб кетиши аниқ. Бу касаллик айниқса АҚШ-Хитой муносабатларида янги саҳифа очиши кутилмоқда. Фото: Reuters Чингиз Айтматовнинг асарларидан бирида қизиқ ўхшатиш бор: «Бу давлатлар ҳоккей …\nАндижонда коронавирусга чалинган 18 киши соғайди\n30.04.2020\tЖамият Comments Off on Андижонда коронавирусга чалинган 18 киши соғайди\nАндижон, Самарқанд ва Сурхондарё вилоятларида коронавирус беморларининг навбатдаги гуруҳларига жавоб берилди ва Ўзбекистонда шу вақтгача тузалганларнинг жами сони 1126 кишига етди. Шундан, 5 нафари эркак, 13 нафари аёл кишиларни ташкил қилиб, уларнинг 5 нафари вояга етмаганлардир. Уларнинг 16 нафари Андижон шаҳар, 2 нафари Андижон туманида яшовчилардир. Соғайган беморларнинг энг ёши …\n«Энг яқин инсонларимни шу касаллик туфайли йўқотганман» – онколог шифокор билан суҳбат\n29.04.2020\tЖаҳон Comments Off on «Энг яқин инсонларимни шу касаллик туфайли йўқотганман» – онколог шифокор билан суҳбат\nЎсма касалликлари – ўлимга олиб келиш бўйича юрак қон-томир тизими касалликларидан кейинги ўринда туради. Тиббиёт неча асрлардан буён курашиб келаётган онкологик касалликлар чуқур тадқиқотни талаб қилади, даволашда кичик янгилик ҳам жиддий қабул қилинади. Бугунги суҳбатдошимиз – онколог шифокор, тиббиёт фанлари номзоди Дилшод Эгамбердиев. У билан соҳадаги янгиликлар, муаммолар ва уларнинг …\n29.04.2020\tЖамият Comments Off on Халқаро диний эркинлик бўйича АҚШ комиссияси ҳам Ўзбекистонни «алоҳида хавотирга молик давлатлар» рўйхатидан чиқарди\nХалқаро диний эркинлик бўйича АҚШ комиссияси (USCIRF) Ўзбекистонни «алоҳида хавотирга молик давлатлар» рўйхатидан чиқарди. Комиссия 28 апрель куни эълон қилган ҳисоботида АҚШ Давлат департаментига Ўзбекистонни «махсус кузатувдаги давлатлар» рўйхатига ўтказишни тавсия этган. Фото: Kun.uz Комиссия ҳисоботида Ўзбекистон 2019 йил давомида диний соҳада амалга оширган ўзгаришлар эътироф этилиб, айниқса «Жаслиқ» қамоқхонасининг …\nЎзбекистоннинг ЕОИИга кузатувчи мақомида кириши масаласи бугун ҳал қилиниши кутилмоқда\n28.04.2020\tЖамият Comments Off on Ўзбекистоннинг ЕОИИга кузатувчи мақомида кириши масаласи бугун ҳал қилиниши кутилмоқда\nОлий Мажлис қонунчилик палатасининг айни пайтда давом этаётган ялпи мажлисида Ўзбекистоннинг Евроосиё иқтисодий иттифоқига аъзолиги масаласи кўриб чиқилмоқда. Фото: РИА Новости Kun.uz манбасига кўра, муҳокамалар якунида иқтисодий иттифоққа аъзолик масаласида парламент аъзоларининг охирги овоз бериш жараёни бўлиб ўтади. Мажлис тафсилотларини Ўзбекистон Миллий тикланиш демократик партияси раҳбари Алишер Қодиров ўз телеграм канали орқали ёритиб …\nҚашқадарёда коронавирусга чалинган илк бемор бўлган 14 ёшли бола тузалди. Ўзбекистонда соғайганларнинг сони 900 нафарга етди\n28.04.2020\tЖамият Comments Off on Қашқадарёда коронавирусга чалинган илк бемор бўлган 14 ёшли бола тузалди. Ўзбекистонда соғайганларнинг сони 900 нафарга етди\nСоғлиқни сақлаш вазирлиги Фарғона ва Қашқадарёда коронавирусдан тузалганлар ҳақида маълумот берди. Соғлиқни сақлаш вазирлиги Жамоатчилик билан алоқалар бўлими хабар беришича, бугун Фарғона вилоятида 7 нафар, Қашқадарё вилоятида эса 1 нафар коронавирус инфекциясига чалинган бемор тузалиб чиқди. Соғайганлар вилоятлар соғлиқни сақлаш бошқармалари масъуллари иштирокида реабилитацияга кузатилди. Фарғонада соғайганларнинг 2 нафари эркак, 5 нафари аёл …\nСолиқ тўловларини кечиктириш ким учун ва қандай расмийлаштирилади?\n28.04.2020\tЖамият Comments Off on Солиқ тўловларини кечиктириш ким учун ва қандай расмийлаштирилади?\nKun.uz пандемия ва иқтисодий инқироз фаслларига оид турли хил соҳа вакиллари билан суҳбатлар ташкил қилмоқда. Кўрсатувнинг навбатдаги меҳмони Ўзбекистон Давлат Солиқ қўмита раиси ўринбосари Фазлиддин Умаров молиявий қийинчиликка дуч келган тадбиркорларга солиқ мажбуриятини турли кўринишда тўлаш имкониятлари ҳақида маълумот берди. – Кўпчилик одамлар, айниқса, тадбиркорлар ва хусусий сектор вакилларини пандемия …\n28.04.2020\tЖамият Comments Off on 1 киши ҳалок бўлган, камида 30 киши жароҳат олган: Бухородаги кучли шамол оқибатлари бўйича қўшимча маълумот берилди\nВилоят соғлиқни сақлаш бошқармаси берган маълумотига кўра, 29 нафар фуқаро енгил ва 1 нафар фуқаро оғир тан жароҳати олган бўлиб, 1 та ҳолатда ўлим қайд этилган. Фото: Ижтимоий тармоқлар 2020 йил 27 апрель куни соат 20:00 дан 28 апрел соат 00:30 га қадар Туркманистон Республикаси ҳудудидан кучли шамол кириб келиб, республиканинг …\nБензин нархи қуламоқда. Расман эмас, амалда!\n27.04.2020\tЖаҳон Comments Off on Бензин нархи қуламоқда. Расман эмас, амалда!\nТошкентликлар ёки пойтахтга ташриф буюрганлар Mustang АЁҚШлар тармоғини яхши билишади. Кўп йиллик барқарор фаолият билан тилга тушган бу тармоқ эндиликда янги йўналишдаги лойиҳани йўлга қўймоқда. Mustang АЁҚШлар тармоғинининг афзалликлари нимада? 1. Кўп йилдан буён мунтазам ишлаб келаётган ўнлаб АЁҚШлар тармоғи; 2. Барча савдо нуқталарининг қулай жойлашуви; 3. Янги йўналиш …


ИНТЕРПОЛ: «ТИТП ТЕРРОРЧИ-ЭКСТРЕМИСТИК ТАШКИЛОТИНИНГ ФАОЛ АЪЗОЛАРИ ҚИДИРУВДА» - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nИНТЕРПОЛ: «ТИТП ТЕРРОРЧИ-ЭКСТРЕМИСТИК ТАШКИЛОТИНИНГ ФАОЛ АЪЗОЛАРИ ҚИДИРУВДА»\nЧоп этилган 04 Декабр 2017\tКӯришлар: 955\nИнтерпол (Interpol) Халқаро жиноий полиция ташкилоти 1956 йили ташкил этилган ва қароргоҳи Франциянинг Лион шаҳрида жойлашган. Айни пайтда дунёнинг 194та мамлакати, жумладан, Тожикистон Республикаси ҳам ушбу ташкилотнинг аъзоси ҳисобланади. Ташкилотнинг асосий вазифаси аъзо давлатлар ҳуқуқни ҳимоялаш органларининг жиноятчиликка қарши курашиш фаолиятини мувофиқлаштиришдан иборат.\nИнтерполга аъзо давлатларнинг ҳар бирида Интерпол маркази миллий бюроси ташкил этилган бўлиб, ушбу тузилмани ташкилот Бош котиботи фаолияти билан мувофиқлаштиради.\nТожикистон Республикасида ҳам Тожикистон Республикаси Ички ишлар вазирлигининг Интерпол маркази миллий бюроси ташкил этилган. Бу тузилма қандай вазифа ва мажбуриятларга эга? Террорчи-экстремистик гуруҳлар, жумладан, ТИТП террорчи-экстремистик ташкилотини қўлга олиш ва жиноий жавобгарликка тортиш бўйича қандай тадбирларни олиб бормоқда? Шу ва куннинг бошқа долзарб масалалари юзасидан «Жумҳурият» газетасининг ҳуқуқий масалалар бўйича шарҳловчиси Додожон Рўзиевнинг ушбу тузилма раҳбари, генерал-майор Абдуғаффор Азизов билан уюштирган суҳбатини муштарийлар эътиборига ҳавола этамиз.\n- Суҳбатимиз аввалида Тожикистон Республикаси Ички ишлар вазирлигининг Интерпол маркази миллий бюроси ваколат ва вазифалари ҳақида қисқача маълумот берсангиз?\n- Тожикистон Республикаси Ички ишлар вазирлигининг Интерпол маркази миллий бюроси ички ишлар органидаги муҳим тузилмалардан бири ҳисобланиб, жиноятчилар, ном-нишонсиз йўқолган шахслар, топилган номаълум жасадларга нисбатан халқаро қидирув эълон қилиш, шунингдек, ўғирланган транспорт воситалари, тарихий ва қадимий ашёларни қидириш бўйича аниқ чораларни кўради.\nБюро шахсий ҳайъати хизмат вазифаларини бажариш баробарида, ички ишлар органи олиб борадиган бошқа фаолият йўналишлари бўйича оғир, ўта оғир жиноятларни очиш, оператив аҳамиятга эга ахборотни тавсия этишга вазифадор этилган.\n- Айни пайтда неча киши халқаро қидирувда турибди ва улар жиноятчиларнинг қайси категориясига киради?\n- Бугунги кун ҳолати бўйича Тожикистон Республикаси Ички ишлар вазирлигининг Интерпол маркази миллий бюроси томонидан 2528 нафар жиноятчи Интерпол Бош котиботининг ахборот хазинасига киритилган бўлиб, уларга нисбатан халқаро қидирув эълон қилинган. Бу шахслар оғир ва ўта оғир, жумладан, одам ўлдириш, йўлтўсарлик, ўғрилик, қаллоблик, террорчи-экстремистик хусусиятга эга ва бошқа жиноятларни содир этганликлари учун қидирувга берилган.\n- Сиз айтиб ўтган шахсларнинг умумий сонидан қанчасини ТИТП террорчи-экстремистик ташкилотининг аъзолари ташкил этади ва ушбу фаолияти тақиқланган партия аъзолари томонидан яна қайси турдаги жиноятлар содир этилган?\n- Умумий сондан 1873 нафарини террорчи-экстремистик гуруҳларнинг аъзолари ташкил этади. Шундан 35 нафари ТИТП террорчи-экстремистик ташкилотининг фаол аъзолари ҳисобланади. Улар террорчилик ва экстремизмга алоқадор бўлган жиноятларни содир этганликлари учун Тожикистон Республикаси Жиноят кодексининг 179-моддаси (террорчилик), 186 (бандитизм), 187 (жиноий уюшмалар ташкил этиш), 185 (қуролли тузилмалар ташкил этиш), 306 (ҳокимиятни босиб олиш), 307 (экстремизмни амалга ошириш учун оммавий чақириқ), 313 (қуролли қўзғолон) моддаларига мувофиқ айбдор ҳисобланади.\nБиздаги маълумотларга биноан, ТИТП аъзолари террорчи ва экстремистик жиноятлар баробарида, шунингдек, бошқа бир қатор жиноятларни содир этиш, жумладан, қотиллик, йўлтўсарлик, пулга сотилиш, номусга тажовуз, наркотик моддаларнинг ноқонуний обороти, гаровга олиш, одам ўғирлаш, қуролни ноқонуний сақлаш ҳамда бошқа оғир ва ўта оғир жиноятларни содир этганликда айбдор ҳисобланади.\nУмуман олганда, ТИТП террорчи-экстремистик ташкилотининг аъзолари томонидан 1610та жиноят содир этилган. Партия аъзолари Тожикистон Республикасида расмий фаолият юритган пайтларида Ислом динини ниқоб қилиб, мана шундай мудҳиш ва аянчли жиноятларга кўл урганлар.\n- Қидирув эълон қилиш тартиби қандай амалга оширилади ва қидирув эълон қилинган шахслар рўйхати Интерполга аъзо давлатлар чегара пунктларида мавжудми?\n- Қидирувдаги шахсларга оид керакли маълумотлар ахборот хазинасига киритилгандан кейин, ходимларимиз мавжуд ҳужжатларни яна бир марта тўлиқ ўрганиб, сўнгра зарур маълумотни рус ва инглиз тилларига таржима қилиб, зудлик билан махсус система воситасида Интерпол Бош котиботига юборадилар.\nЎз навбатида, котибот маълумотни Интерполга аъзо барча давлатлар намояндаликларига жўнатади. Шунингдек, жиноятчи ҳақидаги маълумот сурати билан «Қидирилаётган шахслар» бурчагига қўйилади. Қидирув эълонининг шакли икки хил бўлади: очиқ ва ёпиқ. Очиқ эълон шаклини барча фуқаролар Интерполнинг расмий сайти (www.interpol.int)да кўра оладилар. Қидирув эълонининг ёпиқ шакли махфий бўлиб, уни фақат аъзо давлатларнинг Интерпол ходимлари кўра оладилар.\n- Баъзи пайтларда ТИТП террорчи-экстремистик ташкилоти раҳбари Муҳиддин Кабирийнинг номи интернетда нашр этилган Интерпол қидирувидагилар рўйхатидан йўқ бўлиб қолишининг сабаби нимада? У қидирувда эмасми?\n- Бу хабар ва овозаларда бирор-бир асос йўқ. Юқорида айтиб ўтганимдек, қидирув эълони шакли икки хил бўлади. ТИТП террорчи-экстремистик ташкилоти раҳбари М.Кабирий ва бошқа фаол аъзолари расмий равишда қидирувнинг ёпиқ шаклида турибди. Шу боис, бу рўйхатни ҳамма ҳам кўра олмайди.\nИшончли далиллар асосида Кабирий ва ТИТПнинг бошқа раҳбарлари-ю аъзоларининг давлат тўнтарувида қўли борлиги тўлиқ исботланган. Тожикистон Республикаси Олий судининг жиноий ишларга оид суд коллегиясининг 2016 йил 2 июндаги ҳукмига кўра, ТИТП олий бошқарувининг 14 нафар аъзоси Тожикистон Республикаси конституцион тузумини зўрлик билан ўзлаштириш учун оммавий чақириқ, қуролли қўзғолон, терроризм ва уни маблағлаштириш каби жиноятларни содир этганлиги учун гуноҳкор ҳисобланиб, ҳукм этилган. Мазкур жиноятларда қўли борлиги учун М.Кабирий ва баъзи ҳамтовоқлари халқаро қидирувда турибди.\n- Сизнинг фикрингизча, 2015 йилнинг 4 сентябридаги давлат тўнтарувини амалга оширишга уринишдан асл мақсад нимадан иборат эди?\n- Албатта, барчага маълумки, ҳар бир сиёсий партиянинг мақсади ўша мамлакатда амал қилувчи қонунлар доирасида ҳокимиятни қўлга киритиш ҳисобланади. Собиқ Тожикистон Ислом тикланиш партияси ўз мақсадларини амалга ошириш йўлида жамият учун аниқ ва манфаатли режани тополмади ҳамда кундан-кунга жамиятдаги обрў-эътиборини қўлдан берарди. Сиёсий курашларда енгилгани ва партиянинг хорижий қўллаб-қувватловчиларининг кўплаб маблағлари шамолга совурилганидан кейин, унинг раҳбарлари охирги имкониятни ишга солиш учун топшириқ олдилар. Яъни ҳарбий йўл билан ҳокимиятни босиб олиш. Муҳиддин Кабирий ва Ҳалим Назарзода раҳбарлигидаги ТИТПнинг қуролли ва душманларга хос қўзғолонини мамлакат қудратли органлари Тожикистон бутун халқининг қўллаб-қувватловида бостирди. Қисқа вақт ичида душман мақсади барбод бўлиб, қуролли жиноятчи гуруҳ аъзолари зарарсизлантирилди.\nИлгари ҳам ихтилоф ва ажратишлардан ТИТП ўз фаолияти давомида бошқа давлату миллат ва халқ учун манфаат келтирувчи ишни амалга оширмаган эди. Вақт ўтиши билан ушбу партиянинг Тожикистон янги жамиятида душманлик мақсади ва келажакда хатар туғдиришини англаб етишиб, партиянинг кўплаб аъзолари уни тарк этдилар.\nТожикистон халқи учун ушбу экстремистик партиянинг асил башараси очилиб, 2015 йилнинг 29 сентябрида Тожикистон Республикаси Олий суди томонидан террорчи-экстремистик ташкилот сифатида эълон қилинди.\n- Сизнингча, ТИТПнинг қолган аъзолари Тожикистон Республикаси келажаги учун қандай таҳдид сола оладилар?\n- Агар ТИТПнинг фаолияти ўз вақтида тақиқлаб қўйилмаганида, ўтган асрнинг 90-йилларидаги воқеалар тожик миллати бошига келиши мумкин эди, деб ўйлайман. Бироқ айни пайтда ушбу гуруҳ бир бурда нон топиш учун ўз халқу миллатини бошқалар олдида қора қилишдан бошқа бирор-бир таҳдид сола олмайди.\nИшончим комилки, Тожикистоннинг шарафли халқи 1992 йил одамларни фуқаролик уруши домига тортган ушбу гуруҳ ёлғонларига ҳеч қачон алданмайди.\n- Сиздаги маълумотларга биноан, ТИТП террорчи-экстремистик ташкилоти молиявий ёрдамни қаердан оларди ва Тожикистон Республикасидан қочиб кетгандан кейин, бу ташкилот аъзолари қаердан паноҳ топди ҳамда қаердан молиявий томондан дастакланадилар?\n- ТИТП ўзининг расмий ва ундан кейинги фаолиятида доимий равишда мамлакат ташқарисидан молиялаштирилиб туриларди. Тожикистон халқига маълумки, молиялаштириб турган мамлакат бугун ҳам ТИТПнинг қолган аъзоларини қўллаб-қувватламоқда. ТИТП томонидан 2015 йилнинг 4 сентябридаги конституцион тузумга бўлган тажовуз ҳам хориждан туриб режалаштирилган ва маблағлаштирилган. Айни пайтдаги мавжуд маълумотларга биноан, ТИТП террорчи-экстремистик ташкилотининг фаол аъзолари Европа давлатларидан бирида қўним топишган бўлиб, ўз хорижий хўжайинлари томонидан ҳозиргача молиявий қўллаб-қувватланмоқда. Яқинда Тожикистон Республикаси Ички ишлар вазирлиги томонидан суратга олиниб, халққа намойиш қилинган филмда ушбу хўжайинлар ҳақида маълумот берилганди ва уни такрорлашнинг ҳожати йўқ, деб ўйлайман. Мазкур филмда ҳақиқат ва воқеийлик тўлиқ очиб берилган ҳамда у ТИТП террорчи-экстремистик ташкилоти ва ҳомийлари учун энг яхши далилдир.\n- Тожикистон Республикаси Ички ишлар вазирлигининг Интерпол маркази миллий бюроси мамлакат ташқарисидан қўним топган ТИТП террорчи-экстремистик ташкилотининг бошқа фаол аъзоларини қўлга олиш учун қандай чора-тадбирларни амалга оширмоқда?\n- Тожикистон Республикаси Ички ишлар вазирлигининг Интерпол маркази миллий бюроси 2004 йили Интерпол халқаро ташкилотининг тенгҳуқуқли аъзоси бўлгандан сўнг, ушбу тузилмага аъзо 194та давлат билан яхши муносабатларни йўлга қўйиб, доимий ҳамкорлик қилиб келмоқда. Қидирувдаги шахслар жойи ҳақида аниқ маълумотларни олгач, Интерпол маркази миллий бюроси шу заҳоти Интерпол Бош котиботи билан боғланиб, жиноятчиларни қўлга киритиш учун аниқ чораларни кўради. Бизнинг ҳаракат ва интилишларимиз натижасида ТИТП террорчи-экстремистик ташкилотининг Европа давлатларидаги 6 нафар аъзоси қўлга олиниб, уларни Тожикистонга келтиришга муяссар бўлдик. Шунингдек, яқинда Грецияда чегарани кесиб ўтиш ва Теҳрон шаҳрига парвоз қилиш пайтида ТИТП террорчи-экстремистик ташкилотининг сиёсий кенгаши аъзоси ва фаоли Шоҳнаими Каримий (Мирзораҳим Кузов) қўлга олиниб, уни Тожикистонга олиб келиш масаласи кўриб чиқилмоқда. ТИТП фаол аъзоларини қўлга олиш ва Тожикистонга қайтариш борасида бир қатор давлатлар билан сўзлашувлар олиб бормоқдамиз ҳамда бу алоқаларимиз кўнгилдагидек натижа беришига умид қиламиз.\n-Айтганингиздек, Тожикистон Республикаси Ички ишлар вазирлигининг Интерпол маркази миллий бюроси дунёнинг 194та давлати билан ҳамкорликни йўлга қўйган. Бу ҳамкорликлар қай даражада турганлигини айта оласизми? Модомики, муносабатлар яхши бўлса, ТИТП террорчи-экстремистик ташкилотининг фаол аъзолари, хусусан, унинг раҳбарларини қўлга олиш учун қандай тўсиқлар бор?\n- Ҳақиқатдан ҳам, Тожикистон Республикаси Ички ишлар вазирлигининг Интерпол маркази миллий бюроси Интерполга аъзо дунё давлатларининг барча намояндаликлари билан дўстона ва қалин муносабатларга эга. Буни барча йиғилишу конференцияларда таъкидлаб келамиз. Шунга қарамасдан, баъзи давлатлар намояндаликлари иккиюзлама сиёсатни илгари суриб, бизга номаълум сабаблар билан жиноятчи ва террорчи-экстремистларни қўлга олишда етарлича ҳаракат қилмайдилар. Албатта, афсуслар бўлсинким, мана шундай нуфузли халқаро ташкилот аъзолари жиноятчи ва террорчиларга минбар берадилар.\nМана шу далилга ишора қилган ҳолда, 2017 йилнинг 26 сентябрида Хитой Халқ Республикасининг Пекин шаҳрида Интерпол Бош ассамблеясининг 86-сессиясида Тожикистон Республикаси Ички ишлар вазири, милиция генерал-полковниги Рамазон Раҳимзода иштирок этиб, бу йўналишдаги ҳамкорликларнинг барча томонларини таъкидлади ва жумладан, шундай деди: «Афсуслар бўлсинким, гоҳида қонундаги бўшлиқлар ва сиёсий тамойиллар имкон яратиб бериб, жиноятчилар оғир ва ўта оғир жиноят содир этганларидан кейин ҳам жавобгарликдан қутулиш учун Интерпол қидирув рўйхатида бўлишларидан қатъий назар, бошқа мамлакатлардан паноҳ топиб, эркин юрибдилар».\nБир нарсани таъкидламоқчиманки, давлату миллатга хиёнат қилганлар хорижий хўжайинларининг душманлик мақсадларини ўз Ватанида амалга оширмоқчи бўладилар. Бироқ эсдан чиқармаслик керакки, бу Ватан ва миллат хоинлари бугун бўлмаса, эртага, албатта, қўлга тушадилар ҳамда қонун ва халқ олдида жавоб берадилар. Зеро, Интерпол халқаро ташкилоти оинномасининг 31-моддасига мувофиқ, бу ташкилотга аъзо давлатлар ўз вазифаларини бажаришда доимий ва барқарор ҳамкорликни йўлга қўйишлари ҳамда ишларини чин кўнгилдан бажаришга мажбурдирлар.\n«Жумҳурият» газетасидан таржима.\nБугун: 21-09-2020 05:09:30


АҚШ Хитой сиёсати оқибатида қанча зарар кўргани маълум қилинди - Bugun.uz\nАҚШ Хитой сиёсати оқибатида қанча зарар кўргани маълум қилинди\n10:19 | 20-12-2021\nАҚШ иқтисодиёти Хитой сиёсати оқибатида ҳар йили тахминан 500 миллиард доллар йўқотгани маълум бўлди. Бу ҳақда «Fox News» телеканали хабар берди.\nФото: «News Week»\nМаълум қилинишича, АҚШ кўрган зарар ҳақида мамлакат собиқ президенти Дональд Трамп телеканалга берган интервьюсида айтиб ўтган. Унинг сўзларига кўра, Хитой йиллар давомида АҚШни иқтисодий жиҳатдан талон-торож қилиб келган.\nШунингдек, собиқ давлат раҳбари коронавирус пандемияси муносабати билан Хитой «бутун дунёни вайрон қилгани»ни ва шу сабаб коронавирус юзага келгани учун дунёга товон тўлаши кераклигини айтган.\n«Мен ишонаманки, бутун дунё бўйлаб, бу ерда фақат Қўшма Штатлар ҳақида гапирмаяпман, 60 триллион доллар зарар етказилди. Хитойда эса 60 триллион доллар йўқ», — деган собиқ президент.\nТаъкидланишича, Трамп Хитой расмийларини коронавируснинг дунёга тарқалишида бир неча бор айблаган эди. Унинг фикрича, вирус Хитой лабораториясида ишлаб чиқилган ва кейин ундан ташқарида чиқиб кетган. 2020 йилнинг май ойида Трамп вирус Уҳандаги лабораторияда ишлаб чиқилгани ҳақида далиллар борлигини эълон қилган, шунингдек, БМТни Пекинни коронавирус тарқалиши учун жавобгарликка тортишга чақирган. Кейинроқ у АҚШ ва бошқа давлатлар Хитойдан 10 триллион доллар миқдорида товон пули талаб қилиши кераклигини айтган.\nАввалроқ Трамп Хитойни лабораторияда коронавирус далилларини йўқ қилганликда айблаганди. Шунингдек, у коронавирусга чалинганларни хавфли маҳбуслар сақланадиган қамоқхонага юборишни таклиф қилгани маълум бўлганди.


Саудия Арабистони компанияси Бухорода муқобил энергия ишлаб чиқариш технологиясини қўллаш мақсадида махсус лойиҳа ишлаб чиқди - Халқ сўзи\nСаудия Арабистони компанияси Бухорода муқобил энергия ишлаб чиқариш технологиясини қўллаш мақсадида махсус лойиҳа ишлаб чиқди\n10:59 29 Октябр 2019 Иқтисодиёт\nГап Саудия Aрабистонида фаолият юритаётган “Enhancing Your Living “ компанияси ҳақида бормоқда. Қуёш панеллари воситасида электр энергияси ишлаб чиқаришга ихтисослаштирилган бу компания Бухорода шу технологияни қўллаш ниятида махсус лойиҳа тайёрлади.\nВилоят ҳокимлиги ахборот хизматидан маълум қилишларича, 28 октябрь куни шу компаниянинг Юсуф Исҳоқ Бухорий бошчилигидаги делегацияси аъзолари Бухорода бўлишган. Улар вилоят ҳокими Ў. Барноев билан учрашув чоғида“Enhancing Your Living “ компанияси фаолияти хусусида сўзлаб беришган ва муқобил энергия манбаси яратишга доир ўз таклифларини баён этишган. Таъкидланишича, замонавий технологияни қўллаш борасида улар етарли тажрибага эга.Чунончи, Кувайт ҳамда Қатар давлатларида аҳоли ва ўқув муассасалари учун муқобил энергия ҳосил қилувчи электр станциялари барпо қилишган.\nМулоқот жараёнида вилоят мутасаддилари томонидан хорижий инвесторларга ушбу лойиҳани кичик саноат зонаси ёки ўзаро келишувга мувофиқ бошқа бир манзилда синовдан ўтказиш таклифи билдирилди.Бу ўринда электр энергиясига талаб нисбатан катта бўлган ҳудуд назарда тутилди, албатта. Якунда лойиҳани ҳар томонлама ўрганиш ва амалда синовдан ўтказиш юмушларини “Бухоро электр тармоқлари” акционерлик жамияти мутахассислари билан ҳамкорликда олиб бориш мақсадга мувофиқлиги таъкидланди.\nДарвоқе, 2019 йил вилоятда муқобил энергия манбаларини яратиш ишларига киришилган йил сифатида тарихда қолади. Гап шундаки, Хитой Халқ Республикасининг “Liaoning lider “ корпорацияси билан тузилган меморандумга мувофиқ, яқинда юртимизда биринчи шамол электростанциясини қуриш юмушларига тамал тоши қўйилганди.Лойиҳа Ғиждувон туманининг “Қутчи” массивида амалга оширилмоқда.\nИстам ИБРОҲИМОВ, (“Халқ сўзи”)


Суд органлари аппаратлари ходимларига – имтиёзли ипотека | NORMA.UZ\nБухгалтерияга доир барча янгиликлар buxgalter.uz сайтида!\nВазирлар Маҳкамасининг 31.10.2012 йилдаги 312-сон қарори билан назарда тутилган имтиёзлар Конституциявий суд, Судьялар олий кенгаши, Олий суд ва қуйи судлар аппаратлари, шунингдек Судлар фаолиятини таъминлаш департаменти ходимларига татбиқ этилди. Ўзгартиришлар Ҳукуматнинг 5.11.2018 йилдаги 908-сон қарори билан киритилди.\nЭслатиб ўтамиз, судьялар, Ҳисоб палатаси, прокуратура органлари, Иқтисодий жиноятларга қарши курашиш департаменти, солиқ ва божхона органлари ходимларига ЭКИҲнинг 2 000 бараваригача миқдорда ипотека кредити камида 10 йил муддатга МБнинг кредит бериш тўғрисида қарор қабул қилинган кунда амалда бўлган қайта молиялаштириш ставкасидан юқори бўлмаган фоизда тақдим этилмоқда. Бунда Суд ҳокимияти органларини ривожлантириш жамғармаси судья учун олинаётган ипотека кредити қийматининг 25%игача миқдоридаги қарз кўринишида дастлабки бадални тўлаб бериши мумкин. Ҳисоб палатаси ва прокуратура органлари ходимларига эса алоҳида 3 йиллик имтиёзли давр ҳам назарда тутилган, мазкур давр мобайнида кредитлар бўйича фақат фоизлар тўланади.\nЭнди барча мазкур имтиёзлар Конституциявий суд, Судьялар олий кенгаши, Олий суд ва қуйи судлар аппаратлари, шунингдек Судлар фаолиятини таъминлаш департаменти ходимларига татбиқ этилди. Параллел равишда судьялар 3 йиллик имтиёзли давр ҳуқуқига эга бўлишди.\nҲужжат Қонун ҳужжатлари маълумотлари миллий базасида эълон қилинган ва 6.11.2018 йилдан кучга кирди.\n«Истеъмол кредити тўғрисида»ги Қонунга тузатишлар ишлаб чиқилди\nБожхоначиларга – имтиёзли ипотека ва ижара компенсацияси\nСудьяларга имтиёзли автокредитлар берилади


"Обод қишлоқ" дастурига киритилган қишлоқлар обод бўляптими? - zarnews.uz\nЖорий йилги “Обод қишлоқ” ва “Обод маҳалла” дастурлари доирасида Самарқанд вилоятининг 717 та қишлоқ ва 198 та маҳалласи меъморий қиёфасини янгилаш, ҳудудларини ободонлаштириш учун 1 триллион 805 миллиард сўм йўналтирилади.\nМазкур вазифалар давлатимиз раҳбарининг 2021 йил 2 апрелдаги “Обод қишлоқ” ва “Обод маҳалла” дастурларини амалга ошириш бўйича қўшимча чора-тадбирлар тўғрисида”ги қарори асосида бажарилади. Ушбу дастурларнинг амалий натижаси сифатида аҳолининг турмуш шароитини яхшилаш, ҳудудлар ободлигини таъминлаш, коммуникация, ирригация, йўл ва транспорт инфратузилмасини яхшилаш, янги иш ўринлари яратиш, мухтасар айтганда, фуқароларнинг бугунги кунидан рози бўлиши устувор вазифа сифатида белгиланган.\nШу мақсадда вилоятимизда йил якунигача белгиланган режа асосида 856 та қишлоқ ва маҳаллада ички йўллар таъмирланади, 150 га яқин ҳудудда ичимлик ва оқова сув тармоқлари тортилади. Ҳудудлардаги трансформаторлар таъмирланади, эскилари янгиланади, электр ва газ тармоқлари тортилади, эҳтиёжи бор аҳолига газ баллонлари тарқатилади. Ҳудудларда 31 та мактабгача таълим муассасаси, 66 та мактаб, 26 та тиббиёт муассасаси, 21 та маҳалла ва 2 та маданият маркази таъмирланади. Автобекатлар қурилиб, янги автобус йўналишлари ташкил этилади, пиёдалар йўлакчаси, спорт майдончалари ташкил этилади, тунги ёритиш тизими яхшиланади, ҳудудларда 4 544 та аҳоли хонадони таъмирланади. Сайёҳлик соҳаси ривожлантирилади, маданий мерос, туризм объектлари таъмирланади, савдо, хизмат кўрсатиш ва бозор инфратузилмаси яхшиланади, кичик саноат зоналари ривожлантирилади.\nМазкур вазифалардан келиб чиқиб, ишлар тизимли олиб борилиб, ҳудудларда ижобий ўзгаришлар бўй кўрсатмоқда.\nЖумладан, Булунғур туманида Бирлик ва Фармонтепа қишлоқлари “Обод қишлоқ” дастурига киритилиб, ишлар бошлаб юборилди. Дастур доирасида қишлоқлар ободончилиги учун республика бюджетидан 9,4 миллиард сўм ва маҳаллий бюджетдан 5,4 миллиард сўм маблағ ажратилган. Ушбу маблағ ҳисобидан қишлоқларда электр ва газ тармоқлари тортилади, маиший хизмат ва савдо мажмуалари ташкил этилади. Транспорт, ирригация тизимлари, ички йўллар, ичимлик суви, таълим ва тиббиёт муассасалари, якка тартибдаги уйлар таъмирланиши режалаштирилган. Ҳозиргача Фармонтепа қишлоғида аксарият ишлар ҳашар йўли билан ниҳоясига етказилаётган бўлса, туман марказидан 13 километр олисда жойлашган Бирликда ободончилик ишлари давом этмоқда.\n“Обод қишлоқ” дастурига киритилган қишлоқ ўз номи билан ҳам ён атрофдаги аҳоли масссивларидан тамомила ўзгача қиёфага киради. Аҳолининг яшаш тарзи, инфратузилма объектлари, тадбиркорлик, ишлаб чиқариш, хизмат кўрсатиш ва савдо соҳасида сезиларли янгиликлар жорий этилади. Оддий қилиб айтганда, ҳудуддаги замон шиддати ва ривожланишдан ортда қолаётган қишлоқлар ўзгариб, аҳоли онгида ҳам яратувчанлик ҳисси ортади.\n- Бирлик қишлоғида 235 хонадонда 1400 га яқин аҳоли истиқомат қилади, - дейди Мингтепа маҳалла фуқаролар йиғини раиси Баҳриддин Суяров. – Аҳолимиз асосан узум етиштириш ва чорвачилик билан шуғулланади. Учта дафтарда шу қишлоқда яшовчи 415 нафар фуқаро бор. Уларга ўзларига мос иш топиб, бандлиги таъминланмоқда. Ҳисоб-китобимиз бўйича дастур доирасида қишлоқда 70 дан ортиқ янги иш ўрни яратилади.\n- Бирлик қишлоғига йўналтириладиган 8 миллиард 100 миллион сўм маблағнинг 2 миллиард 93 миллион сўми республика бюджетидан, 4 миллиард 345 миллион сўм маҳаллий бюджет ва қолгани тармоқ корхоналари маблағларини ташкил этади, - дейди туман маҳалла ва оилани қўллаб-қувватлаш бўлими бошлиғи Абдували Ҳазратқулов. – Ҳозирда тармоқ корхоналари маблағлари ҳисобидан режалаштирилган ишлар бажарилмоқда. Режага асосан 1,2 миллиард сўм маҳаллий бюджет маблағлари ҳисобидан қишлоқдаги 32-мактабга 120 ўринли қўшимча бино қурилади ва янги ўқув йилидан ўқувчилар замонавий билим даргоҳида ўқишни бошлайди. Эскириб қолган Мингтепа маҳалла фуқаролар йиғини биноси ҳам 200 миллион сўм маблағ ҳисобидан янги кўринишга келтирилади. 1,1 миллиард сўм республика бюджети маблағлари ҳисобидан қишлоқда тиббий хизмат маскани ташкил этилади. Инфратузилма яхшиланиб, тадбиркорлик йўлга қўйилади.\n- Ҳозир қишлоқнинг 50 фоиздан ортиқ қисми тоза ичимлик суви билан таъминланган бўлса, дастур доирасида аҳоли тўлиқ тоза ичимлик суви таъминотига эга бўлади, - дейди “Самарқанд сув таъминот” МЧЖ туман филиали бош муҳандиси Асқар Кулиев. – Дастур доирасида битта сув иншооти ҳашар йўли билан таъмирланди, кейинчалик яна битта янги иншоот қурилади. Қишлоқнинг 6 та ички кўчасига 5,5 километрлик айланма тармоқ тортилади. Бу агарда битта иншоот ишдан чиққанда ҳам аҳолининг сувсиз қолиб кетмаслигини таъминлайди. Бу ишлар учун республика ва маҳаллий бюджетдан 900 миллион сўм маблағ сарфланиши режалаштирилган.\nҲозирда зарур техникалар жалб этилиб, тармоқ корхоналари маблағлари ҳисобидан қишлоқдаги 6 та ички йўлга шағал тўкилди, 1 та янги трансформатор ўрнатилди. 30 дан ортиқ аҳоли хонадони таъмирланиб, томорқалар тартибга келтирилди. Туман газ идораси томонидан 30 дан ортиқ аҳолига маиший газ баллонлари тарқатилди.\n“Обод қишлоқ” дастурининг асосий мақсадларидан бири ҳудуд ободлиги, инфратузилмани яхшилаш билан бирга аҳоли бандлигини таъминлаш, янги иш ўринлари яратиш, айниқса, хотин-қизларни иш билан таъминлаш устувор вазифа ҳисобланади. Хўш, Бирликда бу борада аҳвол қандай, қишлоқ аёллари учун мос иш жойлари яратиладими?\n- 10 сотих томорқамиз бор ва рўзғорга керакли картошка, сабзавотлар ўзимиздан чиқади, - дейди Тўйгул Аллабоева. – Бизга яқин ҳуддудда ғишт заводи бор, у ерга қатнайдиган оғир юк машиналари сабаб болалар доим чанг йўлда юришга қийналарди. Энди “Обод қишлоқ” дастури асосида йўллар таъмирланяпти, алоҳида пиёдалар йўлаги қилиняпти. Агар аёлларга мос иш жойлари яратилса яна ҳам яхши бўларди.\nБелгиланган вазифаларнинг амалга ошиши туфайли кўримсизгина қишлоқ янги қиёфа касб этиб, ҳудуддаги ободончилик, замонавий қурилишлар аҳоли руҳиятида ҳам акс этади.


Тижорат банклари капиталида давлат улуши 500 млн. долларга ошадиган бўлди\n22 ноябр 2019, Тошкент вақти: 10:17\nЎзбекистондаги тижорат банклари устав капиталидаги давлат улуши ярим миллиард АҚШ долларига ошириладиган бўлди.\nПрезидент Шавкат Мирзиёев 16 июнда имзолаган "Тижорат банклари молиявий барқарорлиги ва капитали даражасини оширига қаратилган қўшимча чора-тадбирлар тўғрисида"ги 3066-қарорида 500 миллион доллар қийматидаги бу маблағ Ўзбекистон тикланиш ва тараққиёт банкидан олиниши айтилган.\nТижорат банклари бу маблағдан вилоятларда тадбиркорлик субъектларини қўллаш учун 2017—2018 йилларга режаланган аниқ ижтимоий-иқтисодий дастурлар учун фойдаланиши керак.\nТадбиркорларни қўллаётган тижорат банклари ликвидлик бўйича кескин дефицитга учраган пайтларда уларга 3 ойлик кредит ажратиш механизмини ишлаб чиқиш вазифаси Ўзбекистон Марказий банкига топширилди.\nБундан ташқари, Марказий банк зиммасига тижорат банкларини оталиққа олиш вазифаси ҳам юкланди.


≡Давр нафаси 🕔13:18, 28.08.2020 ✔415\n≡Давр нафаси 🕔13:18, 28.08.2020 ✔186\nТАЪЛИМ – БИТТА СЎРОВНОМА БИЛАН ҲАЛ ЭТИЛАДИГАН МАСАЛА ЭМАС\n≡Долзарб мавзу 🕔13:17, 28.08.2020 ✔320\nёхуд Халқ таълими вазирлигининг аниқ стратегияси борми?\nАДАБИЁТ ДАРСЛИГИДАГИ ТАКРОРЛАР\n≡Давр нафаси 🕔13:16, 28.08.2020 ✔187\nБир хил маълумотни ҳар йили қайта-қайта ўқитишдан мақсад не?\n≡Ўзлик 🕔13:15, 28.08.2020 ✔584\nҲАР ОНИ ЎТМИШНИНГ ЮЗ ЙИЛИГА ТЕНГ...\n≡Давр нафаси 🕔13:14, 28.08.2020 ✔185\nТабиатда одатдаги фасллар алмашинуви. Юртимизга яна сокин куз кириб келмоқда. Табиатдаги бу ҳолатни ҳавонинг бироз салқинлашгани, дала ва боғлардаги пишиқчилик, бозорлардаги тўкинчилик, хуллас, атрофимиздаги жуда-жуда кўп ўзгаришлар сездириб, эслатиб турибди.\n≡Китоб бу — мўъжиза 🕔13:13, 28.08.2020 ✔575\n≡Ўзлик 🕔13:12, 28.08.2020 ✔583\n≡Ўзлик 🕔13:12, 28.08.2020 ✔704\n≡Олтинчи туйғу 🕔13:11, 28.08.2020 ✔724\n≡Мустаҳкам оила 🕔13:10, 28.08.2020 ✔598\n≡Мустаҳкам оила 🕔13:08, 28.08.2020 ✔593\n≡Саломатлик 🕔13:07, 28.08.2020 ✔613\n≡Аниқ саволга аниқ жавоб 🕔13:05, 28.08.2020 ✔596\n≡Инсон ўзинг 🕔13:02, 28.08.2020 ✔584\n🕔 12:56, 28.08.2020\nПайшанба, 27-Август 2020 2019 2018 2017 2016


Чет эл фуқаролари уч йиллик ўзбек визасини олиши мумкин - Фарғона.Ру ахборот агентлиги\n08:39 msk, 27 Май 2019\nЧет эл фуқаролари уч йиллик ўзбек визасини олиши мумкин\n29.11.2018 13:21 msk\nЎзбекистон визаси. Novotours.uz сайти фотоси\nЎзбекистон чет эл фуқаролари ва фуқаролиги бўлмаган шахсларга уч йиллик виза беришни жорий қилди. Бу ҳақда Адлия вазирлигининг Telegram каналида хабар берилади.\nҚонунга киритилган ўзгаришлар бўйича кўп марталик кириш-чиқиш визаси учун тўлов нархи $300 белгиланган. Бу пайтга қадар Ўзбекисонга бир йил муддатга виза олиш мумкин эди ва бир марталик виза тўлови $160, кўп марталик виза тўлови — $250 дан иборат эди.\nАдлия вазирлиги Telegram-каналида берилган яна бир янгилик хориж инвесторлари иштирокидаги корхона ва ташкилотларни мустақил рўйхатдан ўтказиш учун тўланадиган давлат божи билан боғлиқ. Эндиликда у энг кам иш ҳақининг 10 баробарига тенг, яъни 2 млн сўмни ($245) ташкил этади. Авваллари мазкур бож тўлови энг кам иш ҳақининг 32 баробарида бўлиб, 6,5 млн сўмдан ($784) иборат эди.\nЎзбекистон ҳукумати кейинги пайтда визалар бериш соҳасини ислоҳ қилмоқда. Бундан икки хафта олдин Ўзбекистон Қозоғистон билан ўзаро визаларни тан олишга боғлиқ шартномани имзолади. Унга кўра, бир мамлакатга кириш визасига эга чет эл фуқароси иккинчи мамлакатга ҳам ташриф буюриши мумкин. Бунга қадар Ўзбекистон 51 мамлакат фуқаролари учун электрон визаларини жорий этди. Шунингдек, 101 та мамлакат фуқароларига Ўзбекистон орқали транзит сафар қилганда, уларга мамлакатда беш кун визасиз яшаш имконияти берилди.\n2018 йил февралда республика Исроил, Индонезия, Жанубий Корея, Малайзия, Сингапур, Туркия ва Япония фуқаролари учун визани бекор қилди. Кейинчалик визасиз кириш имконияти Тожикистон ва Франция фуқароларига ҳам берилди. Бундан ташқари, дунёнинг 39 давлати учун енгиллаштирилган виза режими жорий этилди. Ҳукумат чет эл фуқаролари учун вақтинча яшашга тўланадиган тўловлар нархини ҳам камайтирди. Агар авваллари МДҲга аъзо давлатлар фуқаролари учун давлат божи $5, қолганлари учун $20 бўлган бўлса, ҳозир барча туристлар учун бир кунлик тўлов энг кам иш ҳақининг 2 фоизини ($0,5) ташкил этади.\nБундан икки ҳафта олдин Давлат туризмни ривожлантириш қўмитаси томонидан чоп этилган Ўзбекистонда туризмни ривожлантириш Концепциясида Европа Иттифоқига аъзо ва бошқа мамлакатлар фуқаролари учун виза олиш амалиётини енгиллаштириш кўзда тутилган.


Жаҳонгир Ортиқхўжаев янгича солиқ жорий этишни...\n15.05.2021 11:27 0 5979\nДавлат раҳбари Шавкат Мирзиёев 14 май куни Тошкент шаҳрининг Учтепа туманидаги Тепақўрғон маҳалласига ташриф буюрди. Шу ерда барча ҳокимлар иштирокида пойтахтда хизмат кўрсатиш ҳажмини ошириш бўйича тақдимот бўлиб ўтди.\nУнда сўз олган Тошкент шаҳри ҳокими президентга ўзига хос таклиф билан чиқди, деб хабар бермоқда «Kun.uz».\n«Кўп тадбиркорлар кредит олишга қизиқишади, лекин аниқ режаси бўлмайди. 2-3 млрд сўмлаб кредит олишади, бизнес фаолиятини йўлга қўйгунича кредитни қайтариш муддати келади, иши орқага кета бошлайди. Биз шуларга таклиф қилаяпмиз, кредит олишга шошилманглар, ишни ижарада туриб бошланглар, биз керак бўлса ижарага ёрдам берайлик, деяпмиз. Энди, муҳтарам президент, бу жараёнда бизга ёрдамингиз керак. Ҳозир қурилаётган кўплаб кўп қаватли уйларнинг, ундан ташқари олдинги уйларнинг биринчи қаватларининг кўп қисми бўш ётибди. Уларнинг эгаларига бинони ижарага беришни таклиф қиламиз. Агар ўзи 6 ойдан ортиқ фойдаланмаса ёки ижарага бермаса, прогрессив [оширилган] солиқ қўллаймиз. Ахир бино қурилганидан кейин фойдаланилиши керак-ку. Шундай қилсак, пойтахтда ижара нархлари тушади, тадбиркорларга ҳам кенг имкониятлар яратилади», – деди Жаҳонгир Ортиқхўжаев.\nПрезидент ҳокимнинг сўзларини маъқуллаган ва шу ернинг ўзида топшириқ берди:\n«Бу борада бир йиллик Тошкент тажрибаси қилиб кўринглар, агар муваффақиятли бўлса, бошқа ҳудудларда ҳам қўллаб кўрамиз. Бунинг учун қонунчиликка ўзгартириш керак бўлса ёки президент қарори зарур бўлса, таклифларни беринглар, мен қўллаб-қувватлайман», – деди давлат раҳбари.\nШавкат Мирзиёев солиқ Жаҳонгир Ортиқхўжаев\nТаълим Кеча, 21:26\nСиёсат Кеча, 20:33\nЎзбекистон ва Тожикистон раҳбарлари Марказий Осиёда қарор топаётган вазият юзасидан фикр алмашдилар\nСиёсат 22/06, 20:04


Ташкилотларда АКТ ривожланиши самарадорлигини баҳолаш жорий қилинади | NORMA.UZ\nВазирлар Маҳкамаси томонидан 15.06.2021 йилдаги «Рақамли иқтисодиёт ва электрон ҳукуматнинг ривожланиш ҳолатини рейтинг баҳолаш тизимини янада такомиллаштириш чора-тадбирлари тўғрисида»ги 373-сон қарор қабул қилинди.\nДавлат бошқаруви органлари, хўжалик бирлашмалари ва маҳаллий ижро этувчи ҳокимият органлари ҳамда ҳудудларни рақамли трансформация ҳолатини рейтинг баҳолаш тартиби;\nРақамли иқтисодиёт ва электрон ҳукуматни ривожлантиришни баҳолаш, соҳа кўрсаткичлари ҳисобини юритишни самарали ташкил этиш бўйича «Йўл харитаси»;\nДавлат бошқаруви органлари, хўжалик бирлашмалари ва маҳаллий ижро этувчи ҳокимият органларининг (кейинги ўринларда – ташкилотлар) расмий веб-сайтига қўйиладиган асосий талаблар.\nМаълумот учун! Ўзбекистон Республикаси Ахборот технологиялари ва коммуникацияларини ривожлантириш вазирлиги:\nрақамли иқтисодиёт ва электрон ҳукуматни ривожлантириш соҳасида ваколатли орган ҳисобланади;\nрақамли иқтисодиёт ва электрон ҳукуматни ривожлантириш доирасида давлат органлари ва ташкилотларнинг ахборот тизимлари, ресурслари ва бошқа дастурий маҳсулотларни ишлаб чиқиш ва жорий этиш бўйича лойиҳалари ва техник ҳужжатларини, шунингдек НҲҲ лойиҳаларини мажбурий экспертизадан ўтказади.\nАхборот технологиялари ва коммуникацияларини ривожлантириш вазирлиги ташкилотлар ва ҳудудларда рақамли трансформация ҳолатини рейтинг баҳолаш натижаларини умумлаштиради, шунингдек баҳолаш фаолиятида иштирок этадиган давлат органларининг умумий бошқарувини амалга оширади ва мувофиқлаштиради.\nБелгиланишича, рақамли трансформация ҳолатини рейтинг баҳолаш ҳар уч ой якунлари бўйича амалга оширилади ва унинг натижалари «Рақамли Ўзбекистон-2030» стратегиясини амалга ошириш бўйича мувофиқлаштирувчи комиссия йиғилишларида танқидий муҳокама қилинади.\nҚабул қилинган Низомга мувофиқ рейтинг баҳолаш рейтинг кўрсаткичлари ва индикаторлари ёрдамида рақамли ривожланиш ҳолатини баҳолаш орқали ташкилотлар ҳамда ҳудудларни энг юқори натижадан энг паст натижагача сараланган рўйхатдан ўрнини белгилашдан иборат.\nМаълумот учун! NIS.UZ ахборот тизими – ташкилотлар ва ҳудудларнинг рақамли трансформация ҳолатини рейтинг баҳолаш жараёнларини автоматлаштириш учун қўлланиладиган идоралараро ахборот тизими.\nNIS.UZ ахборот тизимининг эгаси Ахборот технологиялари ва коммуникацияларини ривожлантириш вазирлиги ҳисобланади, у тизимнинг сифатли ва узлуксиз фаолият кўрсатишини таъминлайди. NIS.UZ тизимини янада ривожлантириш ва қўллаб-қувватлашни молиялаштириш Ахборот-коммуникация технологияларини ривожлантириш жамғармасининг маблағлари ва қонунчилик ҳужжатларида тақиқланмаган бошқа манбалар ҳисобидан амалга оширилади.\nАКТларни жорий этиш ва ривожлантириш самарадорлиги даражаси аниқланган кўрсаткичларнинг миқдорига қараб, 0 баллдан 100 баллгача рейтингда баҳоланиб, «қизил», «сариқ» ва «яшил» тоифаларга ажратилади.\nРейтинг баҳолаш якунлари бўйича АКТларни жорий этиш ва ривожлантириш самарадорлиги даражаси «яшил» деб топилган ташкилотларнинг ижобий иш тажрибасини бошқа ташкилотлар ўртасида оммалаштириш бўйича тегишли чора-тадбирлар кўрилади.\nТашкилотлар ҳар ҳисобот даври якунлангандан кейинги ойнинг 15-санасига қадар ИС NIS.UZ ахборот тизимига ишончли маълумотларни ўз вақтида киритилишини таъминлайдилар.\nАхборот технологиялари ва коммуникацияларини ривожлантириш вазирлиги баҳолашда иштирок этадиган масъул давлат органлари билан биргаликда ҳар бир ҳисобот даври якунидан кейинги ойнинг 25-санасига қадар NIS.UZ ахборот тизимига киритилган маълумотлар асосида баҳолаш ўтказади ҳамда ушбу ойнинг 30-санасига қадар баҳолаш натижалари тўғрисидаги маълумотларни Вазирлар Маҳкамасига тақдим этади.\n«Ўзкомназорат» давлат инспекцияси NIS.UZ ахборот тизимига ташкилотлар томонидан киритилган маълумотларнинг тўғрилиги ва тўлиқлигига мувофиқлиги юзасидан ўрганишлар ва текширишлар олиб боради.\nТашкилотлар томонидан нотўғри ёки бузиб кўрсатилган маълумотларнинг «NIS.UZ» ахборот тизимига киритилганлиги, уларнинг ўз вақтида киритилмаганлик ҳолатлари аниқланганда, тегишли раҳбарларга нисбатан интизомий чоралар қўлланилади.\nҲужжат Қонун ҳужжатлари маълумотлари миллий базасида эълон қилинган ва 16.06.2021 йилдан кучга кирди.


18 май 2021, Тошкент вақти: 03:18\n70-80-йиллар Ўзбекистонида Муҳаббат Шамаева энг машҳур хонандалардан бири эди.\nЧодирхаëлнинг “Таниш қўшиқлар” деб номланган саҳифаси бугун 1964 йилда ижро қилинган “Кўчалар” қўшиғига бағишланади.\n1964 йилда кинорежисссер Али Ҳамраев ëзувчи Раҳмат Файзий сценарийси асосида “Ëр-Ëр” фильмини суратга олди.\nБу фильмда ижро қилинган "Кўчалар" қўшиғи ва унинг ижрочиси Муҳаббат Шамаева эл орасида бирдан машҳур бўлди.\nШоир Туроб Тўла ëзган анчайин жўн сатрлар Муҳаббат Шамаеванинг жозибали овози билан хит қўшиқ шамойилига кириб¸ тилларга тушди.\nМуҳаббат Шамаева айтган “Кўчалар” қўшиғи шу қадар машҳур бўлдики¸ ҳатто Хоразмда яшайдиган бир қизалоқ шу қўшиқни айтган аëлни ўз кўзим билан кўрмагунча ўрнимдан турмайман¸ деб касал бўлиб ëтиб олди.\nҚизалоқнинг отаси минг километр йўл юриб¸ қизини Муҳаббат Шамаева билан учраштиргани айтилади.\n70-йиллар бошидаги Тошкент манзараси.\nКўчалар¸ ойдин кўчалар¸\nБунча ҳам гўзалсиз\nТағин у ўтдими,\nМуҳаббат Шамаева "Кўчалар" қўшиғини ижро қилганидан кейин нафақат тингловчилар меҳри¸ балки ҳукумат ардоғига ҳам эга бўлди.\nШамаевага бирин-кетин "Ўзбекистонда хизмат кўрсатган артист", сўнгра эса "Ўзбекистон халқ артисти" унвонлари лойиқ кўрилди.\nЎзбекистондаги яҳудийлар оиласида туғилиб¸ катта бўлган ва ўзбек замонавий мусиқа оламида Муҳаббат исми билан танилган бўлишимга қарамасдан асли исмим Люба¸ дейди суҳбатдошимиз.\nМуҳаббат Шамаева: Ўзи менинг исмим Люба Шамаева. Лекин менинг тахаллусим Муҳаббат Шамаева.\nМуҳаббат Шамаева ижросидаги "Ўрик гуллаганда", "Гул диёрим", "Кўчалар", "Уяламан", "Тошкент наҳори", "Бухоро", "Келди тонг билан бир наво..", қўшиқлари¸ ўзбек замонавий мусиқаси шаклу-шамойилини белгилайдиган асарлар сифатида тарихда қолди.\nМуҳаббат Шамаевага телефон қилганимиз яҳудийларнинг Ҳанукка¸ яъни ëруғлик байрами қутловига тўғри келди. Бу байрам насронийларнинг мавлуд байрами ва янги йил байрамлари билан деярли бир ҳафтага тўғри келди.\nБундан икки ҳафта олдин эса мусулмонлар қурбон ҳайитни байрам қилишган эди. Хуллас қўша-қўша байрамлар.\nМуҳаббат Шамаева: Худога минг марта шукур меҳмонлар келишаяпти. Бугун ўғилларим¸ қизларим¸ невараларим¸ ҳамкасбларим¸ дугоналарим меҳмон бўлишади. Чойхона ошини қилаяпмиз. Ëнимизда кўк чой. Чак-чак дейсизми¸ норин дейсизми¸ сомса дейсизми ҳамма нарса бор. Келинг¸ сиз ҳам меҳмон бўлинг.\nШамаева хоним бу йилга Ҳанукка байрамини умр йўлдоши Илëс Маллаевсиз кутаëтганини айтиб қайғурди. Илëс ака оламдан ўтса ҳам¸ унинг хотираси қалбимда¸ дер экан Муҳаббат опа мана бу сатрларни ҳам ўқиди.\nМеҳрибонликдин саодат айлаган ўзбек эрур¸\nМеҳр ила шафқатни одат айлаган ўзбек эрур¸\nДоимо белбоғ белида¸ тер тўкиб меҳнат қилиб¸\nЎлкани боғи-малоҳат айлаган ўзбек эрур.\nНотаниш бир кимсани кўрганда эшик олдида¸\nКимлигин сўрмай зиëфат айлаган ўзбек эрур¸\nҚизлари ўғлонларига чин ҳаë дарсин бериб¸\nСоҳиби ақлу-заковат айлаган ўзбек эрур.\nМуҳаббат Шамаева барча тингловчиларни янги йил билан табриклади.\nМуҳаббат Шамаева: Янги йилда янги муваффақиятлар тилайман. Тинчлик бўлсин¸ саломатлик бўлсин. Янги ижодлар¸ янги бахтлар тилайман.\nМуҳаббат Шамаева 1992 йилдан бери Ню-Йоркнинг яҳудиялар яшайдиган Квинс маҳалласида яшаб келади.\nАгар Ўзбекистон билан солиштирганимизда¸ Квинс маҳалласидаги кўчалар анчайин обод кўринади.\nШу ўринда Шамаевалар оиласини чирпирак қилиб учириб Ўзбекистондан Ню-Йоркка элтган давр шамолларини ҳам эсласак.\nЎтган асрнинг 70- йилларида халқ орасида Шамаевалар ҳақида турли миш-мишлар урчий бошлади.\nМуҳаббат Шамаева Исроилнинг жосуси эмиш¸ Муҳаббат Шамаева давлат сирларини сотаëтган пайтда қўлга олинган эмиш¸ Муҳаббат Шамаевага америкалик жосус гулдастага антисовет варақа ўраб берган эмиш ва ҳоказо.\nОдатда бу миш-мишлар эрталаб айтилар ва кечқурун Муҳаббат Шамаева телевизорга чиқиши биланоқ¸ ëлғонлиги фош бўлиб тумандек тарқалиб кетар эди.\nМуҳаббат Шамаева ўзбек қўшиқчилигининг ўзбеклардан-да номдорроқ устасига айланган эди.\nАммо 90- йиллар бошида Шамаевлар оиласи АҚШга ҳижрат қилишди.\nУлар антисемитизм таъқибларидан зада бўлган сиëсий қочқинлар мавқеида Ўзбекистонни тарк қилишди.\nНю-Йорк таймс газетасига интервью берган Муҳаббат Шамаеванинг турмуш ўртоғи Илëс Маллаев¸ Ўзбекистонда маиший антисемитизмдан жабр кўргани ва мусулмонларнинг ола қарашларидан зада бўлганини таъкидлайди.\nЎлимидан олдин Озодлик радиосига берган интервьюсида эса Илëс Маллаев Ўзбекистон халқидан миннатдор эканлигини шеър билан айтган эди.\nМуқаддас Ўзбекистоним шараф-шонингга қойилман¸\nЗафар бирла эришган давру-давронингга қойилман¸\nМуяссар этди истиқлол қуëшига улуғ халқинг¸\nБугун оламга достонсан¸ бу достонингга қойилман.\nГўзал Тошкент¸ Наманган¸ Андижону Марғилон Жиззах¸\nСамарқанду¸ Бухорою Зарафшонингга қойилман¸\nËзарман кўп ғазаллар Ўзбекистон васфини куйлаб¸\nЖаҳон айтсинки¸ Илëсдек ғазалхонингга қойилман.\nБу гапларнинг қайси рост¸ қайси ëлғонлиги қиëматга қолди. Қиëматга эса биз қози эмасмиз.\nБиз бугун Муҳаббат Шамаева айтган қўшиқлар жозибасининг йиллар синовига бардош бергани ҳақида гапирдик.\nРостдан ҳам у гўзал чоғлар ¸ ойдин кўчалар ҳақида Муҳаббат Шамаевадан ҳам яхшироқ айтган ашулачи бормикан?\nБунча ҳам гўзалсиз¸


мусобақа иштирокчиларини тўхтата олмади\nҲафта-ўн кунлик тинимсиз ёмғир кўпчиликни хуноб қилгани рост. Шу кунларда сув омборлари икки бараварга бойигани ҳақида ижтимоий тармоқларда бонг урилди. Ёғингарчилик авжига чиққан маҳал Чирчиқ дала-ўқув майдонида Мудофаа вазирлиги миқёсида ҳарбийлаштирилган кросс югуриш мусобақасининг якуний босқичи ўтказилди.\nРеспубликамизнинг барча ҳудудларидан иштирокчилар йиғилган маҳал жала қуяётган эди. Кўпчилик ноқулай иқлим шароитини инобатга олиб, тадбир қолдирилишини тахмин қилди. Аммо Ватан ҳимоячилари «майли ёмғир, қор ёғсин» дея мусобақани бошлаб юборишди. Об-ҳаво инжиқликлари уларни тўхтата олмади. Ҳаво ҳужумидан мудофаа қўшинлари ва Ҳарбий ҳаво кучлари ҳамда Тоифаланган объектларни қўриқлаш қўмондонлиги, барча округлар ва олий ҳарбий таълим муассасалари вакилларидан таркиб топган 12 та жамоа шиддатли ёмғир остида мусобақага киришдилар.\n1,5 км югуриб, манзилга етиб борган иштирокчи автоматда ўқ отиш маҳоратини намойиш этиб, ортга қайтаркан граната улоқтиришдан ўзини синаб кўради. Ниҳояда 3 км масофани босиб ўтадиган иштирокчиларнинг натижалари якка ҳолда ва умумжамоа ҳисобида юритиб борилди. Бундай пайтда бир кишидаги сусткашлик умумий натижага салбий таъсир кўрсатиши шубҳасиз. Буни яхши англаб етган ҳарбий хизматчилар жон-жаҳди билан ҳаракат қилишди. Уст-бошларининг ивиб кетганини ҳам финишга етганда пайқашарди, гўё.\nАслида бундай шароитда белни боғлаб майдонга тушишнинг ўзи ғолибликка тенг. Аммо кўрсаткичлар чинакам ўринларни белгилайди. Унга кўра, якка тартибда Чирчиқ олий танк қўмондонлик-муҳандислик билим юрти курсанти Жаҳонгир Булаков 1-, Шарқий ҳарбий округ вакили шартнома бўйича ҳарбий хизматчи, оддий аскар Ҳусниддин Мирзаматов 2-, Тошкент ҳарбий округи вакили шартнома бўйича ҳарбий хизматчи, оддий аскар Янгибой Рўзимуродов 3-ўринни эгаллади. Умумжамоа ҳисобида эса Чирчиқ олий танк қўмондонлик-муҳандислик билим юрти 1-, Қуролли Кучлар академияси 2-, Тошкент ҳарбий округи жамоаси 3-ўринни қўлга киритди.\nҒолиб ва совриндорлар кубок, диплом ва эсдалик совғалари билан тақдирланди.


Душанба куни журналистлар билан учрашган Роберт Гейтс ўз ядровий қудратини ошираётган Россия келажак сари қадам ташлаётганини айтганди.\nУнинг фикрича, Россиянинг бундай интилиши АҚШни ҳам ядровий қуролга қарши мудофаа тизимига аҳамият қаратишга рағбатлантиради.\nАйни пайтда Россия ўзининг совет давридан қолган ҳарбий тизимини замонавийлаштиришга, қуролли кучларни эса профессионал ва тезкор қилишга ҳаракат қилаётир.\nБироқ Роберт Гейтснинг айтишича, бу йўлдаги қийинчиликлар сабабли расмий Москва ўз кучини ядровий потенциални кучайтиришга ташлаши афзалроқ бўлишини англамоқда.\n15 май куни Россия ҳарбийларига мурожаат қилган президент Дмитрий Медведев Россиянинг ядровий дастурларига кўпроқ маблағ ажратишга ва шу тариқа мавжуд таҳдидларни бартараф этишга ваъда берган эди.\nҲарбий масалалар бўйича москвалик таҳлилчи Александр Гольц фикрича, Москва ва Вашингтоннинг ядровий потенциални ошириш масаласини кўтараётгани икки давлат ўртасида совуқ уруш давридаги қурол-аслаҳа пойгаси бошланганини англатмайди.\n“Бу кўпроқ кучни намойиш этишга ўхшаяпти. Чунки совуқ уруши даврида иккала томон ҳам ўзига қарши ядровий қурол қўлланилиши мумкинлигига ишонарди. Таҳдид ҳақиқий эди. Бугун бундай эҳтимолларга ҳеч ким ишонмайди. Россия нима учун ядровий потенциални кучайтириш ҳақида гапира бошлади? Чунки Россия фақат шу соҳадагина АҚШ билан рақобат қила олади”,– дейди Александр Гольц.\nД.Медведев Россияга таҳдид солаётган омиллар қаторида АҚШнинг Европада ракеталар ҳужумидан мудофаа тизимини барпо этишга бел боғлаганини келтирди. Эронга ўхшаш ёвуз давлатларга қарши кўрилаётган бу чораларни Россия авваламбор ўзи учун таҳдид, деб билади. Ушбу мунозаралар Москва ва Вашингтон ўртасидаги муносабатни совуқ уруши давридан буён кузатилмаган энг паст даражага тушириб юборди.\nЎтган давр мобайнида Россия ва АҚШ 2012 йилга қадар ядровий қурол арсеналини камайтириш тўғрисидаги битимни имзоланганди. Бироқ А.Гольц Россия ўз ядровий ракеталарини модернизация қилиб, уларни бугунги кунда мавжуд ҳар қандай мудофаа тизимини ёриб ўтишга қодир даражага етказганини билдирди.\n“Сифатнинг яхшилангани ҳақида гапирмоқдамиз. Ҳозир бизда “Тополь-М” ракета комплекси бор. 1980 йилларда яратилган ушбу ракета ракеталарга қарши ҳар қандай мудофаа тизимини ёриб ўта олади. Бироқ дунёда бундай тизимларни яратаётган ягона давлат АҚШдир”,– дейди таҳлилчи.\nҲозирча Р.Гейтснинг баёноти борасида Кремль муносабат билдирганича йўқ.


Ўзбекистон ТАПҲ лойиҳасида иштирок этишга тайёрланмоқда\n12:04 / 03.06.2017\nТўлиқ бўлмаган икки ой ичида Ўзбекистон президентининг қўшни Туркманистонга ташрифи, айтиш мумкинки, минтақавий сенсация билан якунланди, деб ёзади Асқар Мўминов ўзининг Қозоғистоннинг «Атамекен» бизнес телеканали расмий сайтида эълон қилинган таҳлилий мақоласида.\nШавкат Мирзиёев иқтисодий юксалишни мақсад қилган\nРасмий Тошкент Ашхобод билан биргаликда жафокаш ТАПҲ лойиҳасида иштирок этиш истагини билдирган. Ўз навбатида, «Ўзбекнфтегаз» миллий ҳолдинг компанияси ва «Туркменнебит» давлат концерни Каспий денгизнининг туркман шельфида биргаликда нефть қидирув ишлари олиб бориш борасидаги ҳамкорликни назарда тутувчи ўзаро англашув меморандумини имзолашди.\nЎзбекистон оммавий ахборот воситаларида хабар қилинишича, Туркманистон президенти Гурбангули Бердимуҳаммедов Туркманистон – Афғонистон – Покистон – Ҳиндистон (ТАПҲ) газ қувури лойиҳаси амалий босқичга етказилган, шунингдек, Ашхобод Афғонистонга электр энергияси узатилишини бир неча каррага ошириш тараддудида. Ўзбекистон раҳбари Шавкат Мирзиёев ТАПҲ лойиҳасида иштирок этиш таклифини билдирган. Илгари ушбу лойиҳида иштирок этиш истагини Қозоғистон ҳам билдирган эди.\n«Биз Туркманистоннинг ТАПҲ газ қувурини ётқизиш ниятини қўллаб-қувватлаймиз ва бу лойиҳада иштирок этамиз», — деган эди Нурсултон Назарбоев 2014 йилда Туркманистонга ташрифи чоғида.\nТошкентнинг иҳоталангани тарихда қолди\nШавкат Мирзиёев «Ўзбекнефтгаз» компанияси илк бор Каспий денгизи шельфида нефть қазиб олиш билан шуғулланишини айтиб ўтди, томонлар Ўзбекистон энергия тизимидан фойдаланиб Туркманистондан Қозоғистон ва Қирғизистонга электр энергияси транзити масаласида ҳам келишиб олишди. Шундай қилиб, Тошкент Марказий Осиё давлатларининг иқтисодий тизимини тартибга солиш бўйича жиддий таклиф берди. Экспертларнинг қайд этишларича, Тошкент учун Каспий шельфида ишлаш тўғридан-тўғри бўлмайди, Ашхобод билан биргаликда бўлади, албатта. ТАПҲ лойиҳасига келсак, унинг истиқболлари ҳали-ҳануз хира. Москва бу лойиҳани минтақадаги ҳамда Европа бозорларидаги ўзининг газ соҳасидаги гегемонлигига тўғридан-тўғри рақобатчи сифатида қабул қилишини ҳисобга олсак, шунингдек, лойиҳа Афғонистондек беқарор давлат билан боғлиқлиги инобатга олинса, унинг амалга оширилиши катта сўроқ остида турибди.\nabctv.kz томонидан ўтказилган сўровномада қатнашган экспертлар ҳар қандай ҳолатда Ўзбекистон ўзининг иқтисодий сиёсатини жиддий қайта кўриб чиқиши, аввалгига нисбатан қўшнилар билан мустаҳкам алоқа муҳим ўрин эгаллайди, дея ҳисоблашмоқда.\nЖанубий Кореянинг Ҳанкук минтақашунослик университети доценти Равшан Иброҳимовнинг қайд этишича, янги президент Шавкат Мирзиёевнинг ҳаракатларига баҳо бериш учун ҳали эрта, унинг ташқи сиёсат доктринасига умумий баҳо бериш учун етарли вақт ўтиши керак. Бироқ айрим параметрлар яққол кўзга ташланмоқда. Ислом Каримовдан фарқли ўлароқ, Мирзиёев ўз мамлакатининг нафақат геосиёсий манфаатлари, шунингдек, геоиқтисодий манфаатларига ҳам асосланмоқда, шу сабабли муносабатларнинг қайта қувватланиши кузатилмоқда.\nЭкспертларнинг фикрича, бу вазиятда Ўзбекистоннинг ТАПҲга қўшилиши унинг учун ҳеч қандай таваккалчилик келтириб чиқармайди. Агар қувур ишга тушадиган бўлса Ўзбекистон ўз гази экспортини диверсификациялаш имконига эга бўлади. Экспертларнинг фикрича, умуман олганда, Тошкент қўшнилар билан муносабатларни ва иқтисодий алоқаларни яхшилаш тарфдори эканлигини намойиш этиб, минтақавий транспорт лойиҳаларида иштирок этишга тайёрлигини билдирмоқда. Чунки бу мамлакатнинг уникаллиги шундаки, ўзи ҳам, уни ўраб турган географик қўшнилари ҳам очиқ денгизга тўғридан-тўғри чиқа олмайди.\nАфғон муаммосига урғу берган ҳолда...\nМарказий Осиё бўйича эксперт, сиёсатшунос Аркадий Дубновнинг қайд этишича, ТАПҲ лойиҳаси ғоясига яқинда 20 йил бўлади ва у инвесторлар ҳамда хорижий молия ташкилотлари учун у қадар қизиқ эмас. Гап шундаки, Афғонистондаги беқарор вазият туфайли лойиҳанинг амалга оширилиши учун таҳдидлар жуда кўп. Экспертнинг фикрича, иқтисодиёти газ экпортига боғлиқ бўлган Туркманистонга пул ва инвестициялар зарур, шунингдек, улар халқаро қўллаб-қувватловга ҳам муҳтож. Ўзбекистон эса янги президенти бошчилигида ўзининг яқин ва қардош қўшнисига биродарлик қўлини узатмоқда, дея таъкидлаган Дубнов.\n«Ўзбекистон туркман лойиҳаларига ўзининг манфаатларини кўзлаб қатнашишни режалаштирган, унинг саноат салоҳияти ҳам бунга қодир, албатта. Мирзиёевнинг амбициялари билан қувватлантирилаётган, иҳоталанишни тарк этиш жараёни эса Ўзбекистонни минтақавий етакчи сифатидаги нуфузини оширади. Албатта, Ўзбекистон Каспийбўйи жамоасининг олтинчи аъзосига айланмоқчи эмас, лекин унинг ёрдамида Туркманистоннинг бу ердаги вазн коэффициенти ошади», — деган Дубнов.\n«Жанубий Кавказ» сиёсатшунослар клуби раҳбари Илғор Вализоданинг қайд этишича, ТАПҲ — асосан АҚШ томонидан қўлланилаётган туркман лойиҳасидир. Шундай қилиб, ТАПҲга аъзо бўлиш масаласи гази Покистон ва Ҳиндистонга сотилиши мўлжалланаётган айнан Ашхободнинг қўлида. Бинобарин, ТАПҲдаги ўзбек гази — бу рақобат характеридаги ёнилғи бўлади. Бироқ бу масалага юзаки қаралганда олинган хулоса, дейди эксперт. Унинг сўзларига кўра, вазиятга жиддий қаралса, бу газ қувурини амалга оширишда яққол муаммолар кўзга ташланиб турибди. Туркманистоннинг моддий воситалари ҳам, сиёсий нуфузи ҳам ўз маблағларига таяниб лойиҳани якунлаш учун етарли эмас. Узоқ йиллар мобайнида лойиҳани молиялаштириш учун реал ҳамкорларни жалб этишнинг иложи бўлмади. Тошкент эса жанубий бозорлар борасида катта қизиқиш билдирган ва Туркманистонга керакли ёрдамларни кўрсата олади, дейди Вализода.\n«ТАПҲда Ўзбекистоннинг иштироки унинг капитализациясини яққол оширади, нафақат даромадлар, шунингдек рискларни ҳам бўлишиш имконини беради. Бу эса ҳозирги босқичда жуда муҳим. Каспий денгизи шельфида нефть қазиб олишда Ўзбекистоннинг иштироки борасида шошилинч хулосалар чиқарилмаслиги керак. Тошкентнинг Каспийдаги қизиқишлари ўта прагматик ва бугунги кунда асосан транспорт таркибий қисми жиҳатидан чекланган эди. Унга энергетика ҳам қўшиладими-йўқми, буни вақт кўрсатади», — деди сиёсатшунос.\nҚувурлар интеграцияси орқали минтақа интеграцияси\nBilig Brains лойиҳаси эксперти, сиёсатшунос Расул Ариннинг қайд этишича, ТАПҲ лойиҳасига 1995 йилда асос солинган. Ўшанда лойиҳа шунчаки ТАП деб аталарди, Ҳиндистонсиз. 2008 йилдан бошлаб Ҳиндистон ҳам лойиҳага қўшилгач, лойиҳа TAPI кўринишига келди. Энди Ўзбекистоннинг лойиҳага қўшилиши нафақат лойиҳанинг исмини узайтириши (UTAPI?), балким унинг амалга оширилиш эҳтимолини икки сабабга кўра тезлаштириши мумкин.\nБиринчидан, Ўзбекистон ҳам Туркманистон сингари яхшигина газ захираларига эга. Муаммоларнинг биттаси Туркманистоннинг газ қувурини тўлиқ ҳажмдаги ёқилғи билан таъминлай олиш салоҳияти шубҳали эканлигида. Шу сабабли, Тошкентнинг қўшилиши бу шубҳаларни тарқатади.\nИккинчидан, Афғон участкасидаги барқарорлик ва хавфсизлик омили. «Тинчлик қувури» (peace pipeline) тушунчаси бор, унга кўра давлатлар ўртасидаги иқтисодий муносабатлар ривожланиб, уларнинг яқинлашиши ва ярашишига хизмат қилади ҳамда томонларга тинчлик ва барқарорлик можаролардан кўра каррасига фойдалироқ эканлигини кўрсатиб беради. Ўзбекистоннинг Афғонистон чегераолди ҳудудларига таъсири ўз-ўзидан тушунарли. Покистон ҳам манфаатдор томон сифатида Афғонистонда барқарорлик ҳукм суришига ўз ҳиссасини қўшиши мумкин. Афғонистондаги тинчлик ва барқарорлик ўта муҳим хавфсизлик масаласи ҳисобланади. Гарчи бу ерда Ўзбекистоннинг роли қисман бўлса-да, ТАПҲ лойиҳаси йўлидаги иккинчи тўсиқни енгиб ўтишда қўл келиши мумкин.\n«Ушбу лойиҳада Қозоғистоннинг ҳам эҳтимолли иштироки тилга олиб ўтилди. Ҳаттоки ёнилғи етказиб берувчи сифатида истиқболда Россиянинг ҳам иштироки назардан қочирилмаяпти. ТАПҲ лойиҳаси Туркманистон, Ўзбекистон, Қозоғистон ва Россия бир томондан газ етказиб берувчилар сифатида, иккинчи томондан Покистон ва Ҳиндистонни якуний истеъмолчилар сифатида бирлаштириши мумкин. Кейинчалик Ҳинд океани орқали бошқа истеъмолчиларга ҳам газ етказиб берилиши мумкин. Қизиқиш билдирган томонлар қанчалик кўп бўлса, ТАПҲнинг татбиқ этилиш салоҳияти ҳам шунчалик катта бўлаверади. Ўз навбатида, ишлаб турган ТАПҲ — минтақадаги барқарорликнинг калитидир. Абстракт ғоялар асосида эмас, муайян иқтисодий лойиҳалар асосида тинчликни қуриш осонроқ. Битта муваффақиятли лойиҳа эса бошқа бир муҳим иқтисодий ташаббусларга йўл очиб бериши мумкин», — дея таъкидлаган Расул Арин.\nСиёсатшуноснинг қайд этишича, Ўзбекистон шу вақтгача халқаро сиёсатда бундай ташаббусларга нисбатан ишончсизлиги ва прагматиклиги билан довруғ қозонган эди. Шу сабабли унинг лойиҳага қўшилаётгани — лойиҳага нисбатан ҳам ўзига хос ишонч индикатори бўлиб хизмат қилади.\n«Мирзиёевнинг илк хорижий сафари айнан Туркманистонга, Гурбангули Бердимуҳаммедов ҳузурига бўлган эди. Уларнинг умумий жиҳатлари кўп. Иккиси ҳам ўз мамлакатларининг иккинчи авлод раҳбарлари саналишади. Икки мамлакат ҳам ташқи дунё билан нисбатан камтар муносабатда. Ҳар икки етакчининг янги сиёсати иҳолатанганликдан чиқишга қаратилганлиги билан ўхшаш. Ўзбекистон аллақачон Туркманистон билан ҳамкорлик қилмоқда. Тошкент ҳам иштирок этаётган Туркманистон – Хитой газ қувурининг D линияси бор, тўғри, ҳали у ишга туширилмаган. Келгусида қувурлар интеграцияси орқали бундай лойиҳалар Марказий Осиёнинг умумий иқтисодий чамбарчаслиги учун асос бўлиб хизмат қилиши мумкин», — дея ўз фикрини якунлаган Расул Арин.


Ўзбек автомобилларини Россия бозорига олиб кириш вақтинча “музлатилди” » Ўзбекистон янгиликлари – Zamin.uz\n, 02 2020, 16:52\n07 мая, 03:45 2 210 Авто\nЎзбекистонда ишлаб чиқарилган “бюджет” моделлари Россия бозорларига қайтиши ҳақидаги хабарлар шу йил февраль ойида пайдо бўлганди. Ўшанда гап Россияда Ravon маркаси остида танилган автомобиллар ҳақида кетганди.\nГап шундаки, UzAuto Motors ва General Motors концернинг Россиядаги ваколатхонаси машиналар савдосини март ойидаёқ бошланишини маълум қилган. Бунинг натижасида эса биринчилардан бўлиб ушбу давлатга Chevrolet Spark (собиқ Ravon R2), Chevrolet Nexia (собиқ Ravon Nexia R3) ва Chevrolet Cobalt(Ravon R4) русумлари олиб келиниши керак эди.\nАммо айрим сабаблар билан Ўзбекистонда ишлаб чиқарилган автомобилларни Россияга етказиб беришни ташкил этишнинг имкони бўлмади. Коронавирус боис жорий этилган чеклов чоралари эса автоуловларни келгусида божхонадан ўтказишни ҳам қийинлаштириб юборди.\nБоз устига, UzAuto Motors Россияда ҳалигача тўлақонли дилерлик тармоғини ташкил эта олмади. Ўтган йилларда ҳам Ravon автомобилларини Россия бозорларига етказиб бериш билан боғлиқ муаммолар бир неча бор кузатилган эди.\nЭнди Chevrolet брендидаги тежамкор автомашиналарнинг Россиядаги савдоси энг яхши ҳолатда ёз фасли ўрталарида бошланиши мумкин. Уларнинг нархлари ҳалигача эълон қилинмаган.\nЎзбекистонда Chevrolet Onix ишлаб чиқаришни маҳаллийлаштириш даражаси маълум бўлди 09 июл, 23:13\nChevrolet Cobalt ўрнига Chevrolet Monza чиқиши рад этилди 09 июл, 11:02\nЎзбекистон Россия бозорига яна 2 та янги русумдаги автомобилни чиқаради 11 апр, 19:53\n2016 йили Ўзбекистон Беларусга Ravon бренди остида автомобиль етказишни йўлга қўяди 17 окт, 13:16\nИнтернетда “Spark” автомобилининг “Ravon” бренди остида чиқарилган суратлари пайдо бўлди 29 сен, 22:54\nМаршал Дўстум ўғлига катта сиёсатга йўл очиб бермоқда 02 июн, 16:16 0\nДониёр Файз: "Буқа туғибди деса, ишониб кетаверманг!.." 02 июн, 15:53 81\nБахтиёр Ашурматовдан ўзгарган тақвим, мухлисларсиз футбол ва "Бунёдкор"ни қандай ютиш мумкинлиги ҳақида 02 июн, 15:30 109\nНурмат Отабеков: «Одамлар тўпланадиган жойга боришдан ўзингизни сақланг» 02 июн, 15:07 236\nАҚШда ҳаракатланаётган поездни талон-тoрож қилишди (видео) 02 июн, 14:44 388\nРасул Кушербаев: «Масъулларга тўртта илтимос» 02 июн, 14:22 545\nҚорақалпоғистонда ёқилғи қуйиш шохобчасида ёнғин содир бўлди 02 июн, 14:07 280\nНавоийда ер остида етиштирилаётган 67 туп «каннабис» топилди 02 июн, 13:43 422\nЁшларни оилавий ҳаётга тайёрлаш марказлари ташкил этилади 02 июн, 13:30 180\nҚорақалпоғистонда 2040 бош йўрға тувалоқлар ёввойи табиатга қўйиб юборилди 02 июн, 13:03 286\nРўзиқул Бердиев: Биз тарбиялаган футболчилар хорижда ҳам ўз ўрнини топади 02 июн, 12:44 312\nUzAuto Motors компанияси харидорларга энди Cobalt ва Malibu 2 turbo ни ҳам муддатли тўловда бермоқда 02 июн, 12:32 1 144


Обама Клинтонни қўллаб-қувватлаш учун таътилини тўхтатиб туришга қарор қилди\n08:17 / 16.08.2016 3403\nАҚШ президенти Барак Обама АҚШ президенти лавозимига номзод Хиллари Клинтонни қўллаб-қувватлашга пул йиғиш мақсадида ўзининг таътилини тўхтатиб туришга қарор қилди, деб хабар бермоқда Associated Press.\nТаъкидланишича, Обама Демократик партия эҳтиёжларига пул йиғиш мақсадида ташкиллаштириладиган кечки овқатда иштирок этмоқчи. Тадбир Массачусетс штатидаги Мартас-Винъярд оролида бўлиб ўтади. Кечки овқатни Хэнк Голдберг ва унинг рафиқаси Кэрол Браун Голдберг ташкиллаштирмоқда.\nКечки овқатда 60 га яқин саҳоватпеша ҳам иштирок этади. Маълум қилинишича, тадбирга кириш чиптаси 33 минг доллардан кўпроқни ташкил қилади.


Творогдан 6 хил десерт\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Творогдан 6 хил десерт\t09:57, 07 октябрь\t+ БАНАН\n200 гр. творогга битта бананни майда тўғраб аралаштиринг. 1 чой қошиқ қанд упаси қўшинг. Сўнгра десерт идишчасига солиб, устини печенье увоғи билан безатинг.\n+ МЕВА ЖЕМИ\n200-250 гр. творогни таъбга кўра асал билан аралаштиринг. Десерт идишига қуйидаги тартибда масаллиқларни жойлаштиринг. Аввал 1 ош қошиқ творог + мева жеми + творог + мева жеми. Энг устки қаватига майдаланган ерёнғоқ сепиш мумкин.\nБир стакан малинани қошиқ ёрдамида эзғилаб олинг. Сўнгра 200 гр.творогга қўшинг. Таъбга кўра, асал ёки қанд упаси солса ҳам бўлади. Десертни идишчага жойлаб, атрофини малина меваси ёки ёнғоқ билан безатишингиз мумкин.\n200 гр. творогни миксер ёрдамида кўпиртириб олинг. 2 ош қошиқ шакар қўшинг. Десерт идишининг тагига тайёр маккажўхори қаламчаларини солинг. Устидан творогни жойланг. Шоколадни буғли ваннада эритиб, десерт устидан қуйиб чиқинг.\nАввал бир қути желатинни совуқ сувда солиб, бўктириб қўйинг. Сўнгра буғли ваннада эритиб, малина ёки олча қиёмига қўшасиз. Қиём қотиб қолмасидан туриб, десерт идишининг тагига жойланг. Устидан шакар билан аралаштирилган творогни солинг. Десерт устини таъбга кўра мураббо дони билан безатишингиз мумкин.\nЖелатинни совуқ сувда бўктириб, сўнг буғли ваннада эритинг. Шундан кейин 200 гр. творог ва шакар аралашмасига қўшасиз. Тайёр печеньелар орасига творогли аралашмани суртиб, устидан эритилган шоколад қуйиб чиқинг.


00:00 / 01.03.2012 | eski savollar | 897\nАссаламу алайкум Ҳазрат! Сизга бир ҳадис юзасидан саволим бор эди. Аввал берилган бо'лса вақтингизни олганим учун минг бор УЗР! "Расулуллоҳ саллаллоҳу алайҳи васаллам" китобида Термизий ривоят қилган бир (адашмасам 83-рақамли) ҳадис бор. О'ша ҳадисни қисқача бо'лса ҳам шарҳ қилиб берсангиз. Анас ибн Моликдан: "Расулуллоҳ саллаллоҳу алайҳи васалламдан бошқа бирор шахс уларга маҳбуб эмасди. Ва улар у зотни ко'рсалар о'рниларидан турмасдилар. Чунки у зот буни ёқтирмасликларини билишарди".Биздаги тушунмовчилик шундан иборат: кишилар меҳмондорчликда о'тирганида ёки якка ҳолларда ҳам (одатда меҳмондорчиликда, чунки якка ҳолатда киши о'з-о'зидан о'рнидан туради) ота-онадан бошқа катта ёшли инсонлар ёнимизга келса, о'рнимиздан туриб қарши олишимиз керакми ёки турмасак ҳам бо'лаверадими? Турмасак бу ҳадисга амал қилган бо'ламизми? Ё ҳадисни ното'г'ри тушунганмизми? Агар ното'г'ри тушунган бо'лсак, ёрдам беринг. Китобда ҳадисларни шарҳи бо'лмагани боис, тушунмовчиликка аниқлик киритмоқчи эдим. АЛЛОҲ умрингизни узоқ қилиб, халқимиз, мусулмонлар учун қилаётган хизматларингизни жуда ко'п ажрлар билан мукофотласин ва рози бо'лсин!Ҳазрат дуо қилиб қо'йинг!\n- Бошқа ҳадисларда туриш ҳақида кўрсатма келган. Бир нарсанинг ҳукми бир ҳадисдан чиқмайди. Бошқа ҳадислардаги билан солиштириб кўриб кейин, хулоса қилинади. Абу Саъид ал-Худрий розияллоҳу анҳудан ривоят қилинади:«Бир одамлар Саъд ибн Муоз розияллоҳу анҳу¬нинг ҳукмига тушдилар. Бас, у зот унга одам юбордилар. У масжидга яқинлашиб келганда Набий соллаллоҳу алайҳи васаллам:«Энг яхшиларингизга (ёки саййидларингизга) ўрнингиздан туринг!» дедилар ва сўнгра:«Эй Саъд, анавилар сенинг ҳукмингга тушдилар», дедилар.«Мен уларнинг жангчилари қатл қилиниши ва зурриётлари асир қилинишига ҳукм қиламан!» деди у.«Батаҳқиқ, Аллоҳнинг ҳукми ила (ёки подшоҳнинг ҳукми) ила ҳукм қилдинг!» дедилар у зот».Учовлари ривоят қилишган.Саъд ибн Муоз розияллоҳу анҳу Пайғамбаримиз соллаллоҳу алайҳи васалламнинг чодирларига яқинлашганларида Расулуллоҳ соллаллоҳу алайҳи васаллам одамларга: «Улуғларингизни туриб кутиб олинглар», дедилар. Мусулмонлар ўринларидан туриб, Саъд розияллоҳу анҳуни уловдан туширдилар.Бунга ўхшаш ривоятлар кўп. Шунинг учун улуғ зотлар келганда ўриндан туришнинг ҳечқиси йўқ.


Қозоғистоннинг жанубдаги қўшнилари импорт қиладиган буғдойнинг 90 фоизи Қозоғистонга тўғри келади. Шу сабабдан Нур-Султоннинг буғдой экспортини тўхтатиш қарори қўшнилари учун ёмон янгиликдир.\nДунёнинг энг йирик буғдой етиштирувчи давлатлардан бири бўлган Қозоғистон бир вақтнинг ўзида мамлакат ичида фойдаланиш ҳамда бошқа мамлакатларга сотиш учун Россиядан нисбатан арзон буғдой импорт қилади.\nАммо дунёдаги энг йирик буғдой экспортчиси ҳисобланувчи Россия жорий йилнинг март ойида Москва бошчилигидаги Евросиё иқтисодий иттифоқига (ЕИИ) аъзо давлатлар – Қозоғистон, Қирғизистон, Беларусь ва Арманистонга дон экспортини вақтинча тақиқлади.\nҚозоғистон Қишлоқ хўжалиги вазирлиги 15 апрелдан бошлаб уч ой давомида буғдой ва ун экспортини мос равишда 1 миллион тонна ва 300 минг тоннага чекланишини маълум қилди. Чекловлар ёзда узайтириладими ёки йўқми, номаълум.\nУкраинага босқин ортидан Ғарб давлатлари жорий қилган кескин санкциялари фонида Россия ҳукумати «ички озиқ-овқат бозорини ташқи чекловлар шароитида ҳимоя қилиш» мақсадида буғдой, жавдар, арпа ва маккажўхори экспортини 30 июнга қадар тўхтатиб қўйди.\nМоскванинг бу қарори Россия буғдойининг ЕИИдаги энг йирик харидори Қозоғистонни нисбатан арзон қишлоқ хўжалиги маҳсулотларини импорт қилиш имкониятидан маҳрум қилди.\nРоссия дон экспортини чеклаганидан икки-уч ҳафта ўтгач, Қозоғистоннинг ун ишлаб чиқарувчи ширкатлари захиралар тугаб, иш тўхтаб қолаётгани ҳақида бонг ура бошлади. Қозоғистондаги донни қайта ишловчилар иттифоқи ҳукуматни экспортни тўхтатишга чақирди.\nНатижада Қозоғистон Қишлоқ хўжалиги вазирлиги Москва тақиқи туфайли Қозоғистонда юзага келган дон «тақчиллигини» бартараф этиш учун дон экспортни чеклади.\nҚишлоқ хўжалиги вазирининг биринчи ўринбосари Аидарбек Сапаровнинг сўзларига кўра, Россия тақиқи «қозоғистонлик тегирмончиларни зудлик билан маҳаллий етиштирувчилардан ғалла сотиб олишга ўтишга мажбур қилди». Қозоғистондаги етиштирувчилар ўз ҳосилини Россиядан қимматроқ нархда сотади.\nЙирик буғдой ва маккажўхори етиштирувчиси ҳисобланувчи Украинадаги уруш туфайли жаҳон миқёсида буғдой ва бошқа озиқ-овқат маҳсулотлари нархлари кўтарилмоқда.\nТожикистон ҳар йили Қозоғистондан қарийб 1 миллион тонна буғдой сотиб олади. Бу эса Душанбе ғалла импортининг 94 фоизини ташкил қилади.\nҚозоғистоннинг буғдой ва ун экспортини чеклаш қарори Тожикистон қандай таъсир кўрсатаётгани ҳозирча номаълум. Аммо Қозоғистон чекловни июндан кейин узайтирса, Марказий Осиёдаги энг қашшоқ мамлакат ҳисобланувчи Тожикистонда кескин озиқ-овқат тақчиллиги юзага келиши мумкин.\nНон Тожикистонда энг муҳим озиқ-овқат маҳсулоти бўлиб, мамлакатда айрим оилалар «нонушта учун нон, чой ва шакар» истеъмол қилади.\nТожикистон ҳукумати озиқ-овқат маҳсулотлари нархи асоссиз кўтарилиши олдини олиш ва энг заиф оилаларни қўллаб-қувватлаш учун махсус режа ишлаб чиқилганини маълум қилди, аммо режа тафсилотлари ошкор этилгани йўқ.\n1 апрель куни Тожикистон президенти Имомали Раҳмон халқни озиқ-овқат ғамлаб қўйишга чақирди. Раҳмон Украинадаги урушни тилга олмади, бироқ «инсониятни, айниқса, озиқ-овқат хавфсизлиги нуқтаи назаридан жуда мушкул йил кутмоқда», деди.\nРаҳмон тожикистонликларни яхши ҳосил олиш ва «икки йиллик ҳосилни» жамлаш учун астойдил ҳаракат қилишга чорлади. Раҳмон ўтмишдаги инқирозлар, жумладан, коронавирус пандемияси даврида ҳам шундай чақириқ қилган.\nАйрим тожикистонликлар ижтимоий тармоқларда ҳукуматни иш ўринлари ярата олмаётганликда, муносиб маош билан таъминланмаганликда ва «доим халқни ўз ҳолига ташлаб қўяётганликда» айблаб, ғазаб қилишди.\n«Ойига 800 сомони [тахминан 64 доллар] маош билан мен оиламни бир ой боқа олмайман. Қандай қилиб икки йил учун озиқ-овқат жамлаб қўйишим керак?», деб ёзди ижтимоий тармоқ фойдаланувчиларидан бири.\n«Ҳозиргина 325 сомонига 50 килограммлик бир қоп ун сотиб олдим. Бу мен эрим билан биргаликдаги топадиган ойлик даромадимизнинг чорак қисмига тўғри келади», деб ёзди Хўжанд шаҳрида яшовчи Раҳима.\nУнинг беш кишидан иборат оиласи уйда нон ёпиш учун «ойига икки қоп ун» ишлатади, «чунки тайёр нон сотиб олишга ҳамма ҳам қодир эмас».\n«Кичик ҳовлимизни ҳисобга олмаганда, еримиз йўқ. Аслида Тожикистонда кўпчиликнинг экин етиштириб, ўзини-ўзи таъминлаш учун ери йўқ», деб ёзди Раҳима.\n34 миллиондан кўп аҳолига эга қўшни Ўзбекистон Қозоғистон донининг энг йирик харидори ҳисобланади.\nБМТнинг Озиқ-овқат ва қишлоқ хўжалиги ташкилоти маълумотларига кўра, Ўзбекистон буғдойга бўлган ички эҳтиёжининг қарийб 35 фоизини импорт қилади. Импорт қилинадиган буғдойнинг асосий қисми Қозоғистондан келади.\nҚозоғистоннинг буғдой ва ун экспортни чеклаши қарори Ўзбекистоннинг ички озиқ-овқат хавфсизлигини таъминлаш учун хориждан, асосан Қозоғистондан 600 минг тонна дон сотиб олиш режасига эълон қилинган пайтга тўғри келди.\n4 апрель куни Тошкент апрель ва июль ойлари орасида Қозоғистондан 100 минг тонна буғдой сотиб олиш режалаштирилганини маълум қилган эди.\nЎзбекистонда буғдой етиштириш кўлами 30 июнь куни ўз якунига етадиган 2021 – 22 йилги бозор мавсумида қисқариши кутилмоқда: ўтган йилда 6,2 миллион тоннани ташкил қилган ҳосил у йил 5,5 миллион тонна атрофида бўлиши тахмин қилинмоқда.\nТуркманистон 2020 йилда 15,1 миллион долларга буғдой импорт қилган. Бу сумманинг 12 миллионига қозоқ буғдойи харид қилинган.\nҚозоғистон президенти Қасим-Жомарт Тоқаев Ашхободга 2021 йил октябрь ойида қилган ташрифи чоғида «ўзаро манфаатли шартлар асосида» Туркманистонга «қишлоқ хўжалиги маҳсулотлари, биринчи навбатда, буғдой ва ун етказиб бериш кўламини кўпайтиришни» ваъда қилган эди.\nБу эса Ашхободга сўнгги йилларда Туркманистонни қийнаб келаётган сурункали озиқ-овқат, айниқса ун тақчиллигини бартараф этишга ёрдам бериши кутилган эди. Аммо ҳозирги таъминот танқислиги фонида Қозоғистон ўз ваъдасидан чиқа оладими ёки йўқми, номаълум бўлиб қолмоқда.\nЕОИИ аъзоси Қирғизистон импорт қиладиган буғдойнинг қарийб 40 фоизи Қозоғистондан келади. Бишкекнинг асосий дон етказиб берувчиси Россиядир.\nҚирғизистон Дон ишлаб чиқарувчилар уюшмаси раҳбари Рустам Жунушев Озодлик радиоси қирғиз хизмати билан суҳбатда:\n«Биз Қозоғистондан ғалла сотиб олишни камайтирдик, чунки у [Россия буғдойидан] 30 фоизга қиммат», - деди.\nМосква ЕОИИ давлатларига дон экспортини тақиқлаганига қарамай, Қирғизистон яқин кунларда Россиядан 450 минг тонна буғдой харид қилишга умид қилмоқда.


ЎзА - Фермер кам таъминланган оилаларга ҳомийлик ёрдами кўрсатишни йўлга қўйди\n06.12.2017 15:58 Чоп этиш версияси\nПрезидентимизнинг жорий йил 9 октябрдаги “Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида”ги фармони соҳа ривожини янги босқичда давом эттиришга хизмат қилмоқда.\nСурхондарё вилоятида 9 минг 346 фермер хўжалиги фаолият юритмоқда. Уларнинг 2 минг 318 тасида мева-узум, 40дан ортиғида сабзавот-полиз маҳсулотлари етиштирилади. 844 фермер чорвачиликни, 25 таси паррандачиликни, 150 таси балиқчилик ва 20 га яқини асаларичиликни ривожлантирмоқда. 3 минг 543 фермер хўжалиги пахта ва ғалла парваришлайди.\nВоҳада 212 минг 787 гектар суғориладиган ер майдони юртимиз ободлиги, халқимиз маъмурчилигини таъминлаётган фермерлар ихтиёрига берилган. Жорий йилда улар мавжуд экин майдонларининг 100 минг гектаридан ортиғида пахта парваришлаб, мўл ҳосил олди.\nШеробод туманидаги “Шаймон бобо” фермер хўжалиги раҳбари, Ўзбекистон Республикасида хизмат кўрсатган пахтакор Йўлдош Шаймонов ҳам яратилаётган бундай имконият ва шароитлардан унумли фойдаланиб, пахтачиликни ривожлантирмоқда. Экин майдонларининг бир қисмида ғалла парваришлаб, дастурхонимиз маъмурчилигини таъминлашга муносиб ҳисса қўшаётир. Олинаётган даромад эвазига қишлоқ хўжалиги техникалари харид қилмоқда. Қишлоқда замонавий ихчам технологиялар билан жиҳозланган кичик корхона барпо этиб, қишлоқ одамлари бандлигини таъминлашга кўмаклашаётир. Болалар спортини ривожлантириш, таълим муассасалари ва эҳтиёжманд оилаларга ҳомийлик ёрдами кўрсатмоқда.\nЖорий йилда 80 гектар майдонда деҳқончилик қилган фермер 50 гектар майдонда ғалла парваришлаб, 62 центнердан ҳосил кўтарди. 30 гектар майдонда “Бухоро-106” навли пахта етиштириб, ҳар гектар майдондан 38 центнердан сифатли хомашё йиғиб олди.\n– Болаликдан далада меҳнат қилиб ўсганмиз, – дейди тажрибали фермер. – Ўқувчилик йилларимизда ҳам тонгни тунга улаб, ғўза қатор ораларини чопиқ қилганмиз, пахта терганмиз. Муддатли ҳарбий хизматни ўтаб келгач, хўжаликда бригадир, механик бўлиб ишладим. Бўлим бошлиғи бўлдим. Лекин ўша йилларда қишлоқ хўжалигида бундай эркинлик бўлмаган. Фақат юқорининг кўрсатмаси, буйруғи билан иш юритганмиз. Бугун вазият тубдан ўзгарган. Катта ишонч билан биз, фермерларга ер-мулк топширилди. Уни эркин тасарруф этиш ҳуқуқи берилди. Бундай ишонч ва имкониятдан самарали фойдаланиб, ҳосилдорликни йилдан-йилга оширишга ҳаракат қилмоқдамиз.\nЙўлдош Шаймоновнинг фермер бўлиб, мустақил деҳққончилик қилаётганига 24 йил бўлди. Дастлабки йилларда тумандаги машина-трактор парки техникалари ёрдамида ерни шудгор қилди. Уруғ қадаш, чопиқ қилиш юмушларида ҳам ана шу корхона техникасидан фойдаланди. Ёқилғи-мойлаш материаллари, минерал ўғитлар тақчиллигига дуч келди. Шўрланган майдонларда мўлжалдаги ҳосил тўпланмай қолган йиллар ҳам бўлди.\n– Ўша йилларда Биринчи Президентимизнинг фермерларни ҳам маънавий, ҳам моддий қўллаб-қувватлаб тургани мўъжазгина хўжалигимизни ривожлантириш учун катта ишонч уйғотган, – дейди Й.Шаймонов. – Бу рағбат олаётган даромадни пухта ўйлаб сарфлашга, деҳқончиликда зарур техникаларни харид қилишга ундаган. Ернинг мелиоратив ҳолатини яхшилаш чора-тадбирлари кўрилганида бу ишончим яна ҳам мустаҳкамланди. Ҳозир хўжалигимизда 10 га яқин турли техника бор. Ёқилғи-мойлаш материаллари ҳам, ўғит билан таъминлаш ҳам яхши йўлга қўйилган. Жорий йилда ғалладан 26 миллион сўм, пахтадан қарийб 100 миллион сўм соф даромад олдик.\nФермер ҳосилдорликни ошириш мақсадида пахтанинг маҳаллий иқлимга мос, эрта пишар навларини етиштиришни йўлга қўйди. Шўрланган ерларда ғўза парваришлашнинг ҳудудга мос агротехникасини яратди. Бунинг учун мавжуд майдонларни эрта кузда сифатли шудгорлашни жорий қилди. Қишнинг сўнгги кунларида ерни суғориб, оби-тобига келгач, эрта баҳордан чигит қадай бошлади. Ундириб олинган ғўза қатор ораларига кўпроқ ишлов бериб, икки-уч марта суғориш чорасини кўрди. Бу усул сувдан тежаб фойдаланиш ва шўрланган майдонда ҳосилдорликни оширишга хизмат қилди.\nФермерлик ҳаракатини ривожлантириш борасида босқичма-босқич амалга оширилган ислоҳотлар самарасида “Шаймон бобо” ҳам иқтисодий жиҳатдан ўзини ўнглаб олди. Ўттиздан ортиқ ишчи меҳнат қилаётган хўжалик Ҳакимобод маҳалласидаги 20-умумтаълим мактабининг болалар спорти иншоотини 15 миллион сўм эвазига қайта таъмирлаб берди. Кам таъминланган оилаларга ҳомийлик ёрдами кўрсатишни йўлга қўйди. Олинаётган даромаднинг бир қисмини қишлоқда ихчам корхона барпо этишга йўналтирди. Ҳозир фермернинг битта шолини қайта ишлайдиган ва битта ун тегирмони мавжуд. Жорий йилда олинган даромад ҳисобидан макарон маҳсулотлари ишлаб чиқарадиган ва пахта титадиган мўъжаз корхоналар бунёд этмоқда.\nСоҳадаги узоқ йиллик самарали меҳнати ва халқимиз фаровонлиги йўлидаги фидокорона хизматлари учун фермер Ватанимиз мустақиллигининг 25 йиллиги арафасида юксак давлат мукофоти – “Ўзбекистон Республикасида хизмат кўрсатган пахтакор” унвони билан тақдирланди.\n– Фермерликдан бахт топдим, асло кам бўлмадим, – дейди Й.Шаймонов. – Давлат мукофотига сазовор бўлдим. Янги уй-жой қурдим. Тўйлар қилаяпман. Ўзимизда ишлаб чиқарилган “Кобальт” русумли гижинглаган машинам бор. Бу йил муқаддас ҳаж сафарини адо этиш бахтига муяссар бўлдим. Оилам тинч, фаровон. Буларнинг барчаси мамлакатимизда халқимиз фаровонлигини юксалтириш йўлида амалга оширилаётган ислоҳотлар, давлатимиз томонидан деҳқонга кўрсатилаётган улкан ғамхўрлик ифодасидир.


ЭЗГУ ҒОЯЛАР » Past Darg'om haqiqati\nБош Сахифа » Жамият ва ҳаёт » ЭЗГУ ҒОЯЛАР\nМуаллиф: Admin дан 7-08-2017, 10:05, курилди: 21\nШу ўринда таъкидлаш жоизки, партия ҳақиқий халқ таянчидир. Мустақилликнинг қадр-қимматини англаш, улкан ютуқларимизни тарғиб қилиш айни пайтда нафақат жамоатчилик, балки ҳар бир ватанпарварнинг бурчи ҳисобланади. "Фидойинг бўлгаймиз сени, Ўзбекистон!" деган бош ғояни ўзида мужассам этган маънавий-маърифий тадбирларнинг ташкил этилиши, эрк қадри, мазмун-моҳиятини англатувчи дастурлар амалда ифодасини топмоқда.\nОСУДА ҲАЁТ ТАРАННУМИ